Onlar dedilər: “Ey Musa! Orada, həqiqətən də, nəhəng adamlar vardır. Onlar oradan çıxmayınca, biz əsla oraya daxil olmayacağıq. Əgər onlar oradan çıxsalar, biz daxil olarıq”.\nAllahdan qorxanlardan, Allahın nemət verdiyi iki kişi dedi: “Onların üzərinə şəhər qapısından daxil olun. Əgər siz ora daxil olsanız, əlbəttə, qalib gələrsiniz. Əgər möminsinizsə, Allaha təvəkkül edin!”\nOnlar dedilər: “Ey Musa! Nə qədər ki onlar oradadırlar, biz ora heç vaxt girməyəcəyik. Odur ki, sən və sənin Rəbbin gedin, onlarla vuruşun. Biz isə burada oturacağıq”.\nAllah dedi: “Artıq o müqəddəs yer onlara qırx il müddətinə haram edildi. Onlar yer üzündə sərgərdan gəzəcəklər. Sən isə günahkar tayfa üçün heyfsilənmə”.\nOnlara Adəmin iki oğlunun gerçək əhvalatını oxu. O zaman ikisi də qurban vermiş, onların birindən qəbul edilmiş, digərindən isə qəbul edilməmişdi. Qurbanı qəbul olmayan oğlu öz qardaşına demişdi: “Səni hökmən öldürəcəyəm!” Qardaşı da ona belə demişdi: “Allah ancaq müttəqilərdən qurban qəbul edər!\nSən məni öldürmək üçün mənə əl qaldırsan da, mən səni öldürmək üçün sənə əl qaldıran deyiləm. Həqiqətən, mən aləmlərin Rəbbi Allahdan qorxuram.\nMən istəyirəm ki, sən, həm mənim günahımı, həm də öz günahını üzərinə götürəsən və Od sakinlərindən olasan. Zalımlara veriləcək cəza budur”.\nNəfsi onu qardaşını qətlə yetirməyə vadar etdi və o da nəfsinə tabe olaraq onu öldürdü və ziyana uğrayanlardan oldu.\nAllah, yeri eşələyən bir qarğa göndərdi ki, ölmüş digər bir qarğanı basdırmaqla ona qardaşının cəsədini necə basdırmağı göstərsin. O dedi: “Vay halıma! Doğrudanmı mən, qardaşımın cəsədini basdırmaqda bu qarğa kimi olmaqdan da acizəm?” Beləliklə, o, peşmançılıq çəkənlərdən oldu.


"Azarkeşlər indi fikirləşirlər ki, mən necə futbolçuyam" - "Qarabağ"ın yeni transferi - Korner.az\n“Azarkeşlər indi fikirləşirlər ki, mən necə futbolçuyam” – “Qarabağ”ın yeni transferi\n24.01.2020 , 12:10\n“Qarabağ”a gəldiyim üçün xoşbəxtəm. Çempionlar Liqası və Avropa Liqasında çıxış edən bir klubda oynamaq xəyalım idi”.\nKorner.az xəbər verir ki, bu sözləri “Qarabağ”ın yeni transferi Ovusu Kvabena klubun rəsmi saytına açıqlamasında deyib.\nAğdam təmsilçisinə keçidi haqda danışan qanalı hücumçu azarkeşlərin onda nə gözlədiyini yaxşı bildirini qeyd edin: “Ümid edirəm ki, burada hər şey mənim üçün yaxşı olacaq. Azərbaycanın ardıcıl 6 dəfə çempion olmuş komandasına gəldiyimi və azarkeşlərin məndən çoxlu qollar gözlədiyini yaxşı başa düşürəm. Əlimdən gələn ən yaxşısı edəcəyəm.\n“Qarabağ”dan təklif gələndə burada heç kimi tanımırdım. Bilirdim ki, komanda iki il öncə Çempionlar Liqasının qrup mərhələsində çıxış edib. Və belə klubda oynamaq mənim üçün arzu idi. Gənc futbolçuyam və bu, mənim üçün əla imkandır. Öz şəxsi hədəfim haqda heç nə deməyəcəyəm. Məncə, ən yaxşısı elə meydanda göstərməkdir. Bilirəm, azarkeşlər indi fikirləşirlər ki, mən necə futbolçuyam. Ümid edirəm ki, oyunumla özümü onlara sevdirəcəyəm”.\nİsveçrə – Azərbaycan oyununu yeri və saatı açıqlandı


Şəkidə müəmma: İmtahanda ən yüksək nəticə göstərən 15 yaşlı məktəbli qız intihar etdi - VİDEO - son xeberler\nŞəkidə 15 yaşlı məktəbli intihar edib.\nHadisə Şəkinin Kiçik Dəhnə kəndində baş verib. 15 yaşlı Nuray Süleymanova özünü yaşadığı evin həyətyanı sahəsində olan mal tövləsinin çardağından asıb.\nNuray 2 saylı Kiçik Dəhnə kənd tam orta məktəbinin səkkizinci sinfində təhsil alırmış. O, hadisədən bir gün öncə də dərsə gəlib və tarix fənni üzrə məktəbdaxili keçirilən imtahanda ən yüksək nəticəni göstərib.\nMəlumata görə, Nurayın asılmış vəziyyətdə olan meyitini anası aşkar edib. Ailə üzləri bildiriblər ki, anası ona tövlədəki mal-qaraya ot verməsini tapşırıb. Aradan təqribən 30-40 dəqiqə keçdikdən sonra Nurayın gəlmədiyini görən anası onu axtarmağa başlayıb. Qonşulardan qızını soraqlayan ana sonda övladını mal tövləsinin çardağında asılmış vəziyyətdə tapıb.\nQeyd edək ki, Nurayın özündən böyük bir qardaşı var və o, Rusiyada işləyir. Evdə isə Nuray və valideynləri yaşayıblar. Səkkizinci sinif şagirdi olan Nurayın mobil telefonu da olmayıb.\nİntihar edən 15 yaşlı Nuray Süleymanova kənd qəbiristanlığında dəfn edilib. Hadisə ilə bağlı Şəki Rayon Prokurorluğunda cinayət işi başlanılıb, araşdırma aparılır.\nSosial Baxılıb: 2671 Tarix: 26 may 2022\n"TEKNOFEST Azərbaycan" Aerokosmik və Texnologiya festivalı çərçivəsində aviaşou başlayıb. xəbər verir ki, Azərbaycan və Türkiyənin şahinləri Bakı səmasında qırıcı təyyarələr və helikopterlərlə müxtəlif manevrlər edirlər\nSon zamanlar dövlət imtahanları gündəmdə olan mövzulardan biridir. Tələbələr dövlət imtahının keçirilməsinə qarşı sosial şəbəkələrdə müəyyən etiraz aksiyaları keçirdiblər. Təhsil müddəti pandemiya ərəfəsinə düşdüyü üçün tələbələr 4 il ərzində olan materialları tam mənimsəmədiklərini bildirərək bu imtahan\n"TEKNOFEST Azərbaycan"ın açılış mərasimi baş tutub. Festivalın açılışında "Baykar Makina" şirkətinin texniki direktoru Səlcuq Bayraktar çıxış edib. Bu zaman azərbaycanlı qız S.Bayraktara yaxınlaşaraq onu qucaqlayıb. Baku TV həmin görüntüləri təqdim edirik:\nNaxçıvanda 9-cu sinifdə oxuyan qız İNTİHAR ETDİ\nNaxçıvanda intihar hadisəsi olub. -ın məlumatına görə, hadisə Şərur rayonu, Ələkli kəndində qeydə alınıb. Kənd sakini Röya Əsədova yaşadığı evdə özünü asaraq həyatına son qoyub. Qeyd edək ki, Röya kənd məktəbinin 9-cu sinfində təhsil alırmış. İntiharın hansı səbəbdən baş verməsi bilinmir. Faktla bağl\nXəzər dənizində zəlzələ baş verib. Bu barədə -a Respublika Seysmoloji Xidmət Mərkəzindən xəbər verilib. Zəlzələlərin tədqiqatı bürosunun məlumatına əsasən yerli vaxtla saat 11:45-də Xəzər dənizində zəlzələ qeydə alınıb


TQDK rezidenturaya qebul imtahanının II merhelesini keçirir - Azadliq Xeber\nTQDK rezidenturaya qebul imtahanının II merhelesini keçirir\nTQDK rezidenturaya qəbul imtahanının II mərhələsini keçirir\n03.07.2015 / 15:00 xeber –\nTələbə Qəbulu üzrə Dövlət Komissiyası (TQDK) iyulun 7-də 2015/2016-cı tədris ili üçün Azərbaycan Respublikasında baza ali tibb təhsili əsasında həkim-mütəxəssislərin hazırlanması məqsədilə rezidentura səviyyəsinə qəbul imtahanının II mərhələsini keçirəcək. TQDK-nın mətbuat xidmətindən Lent.az-a verilən məlumata görə, imtahan Bakı şəhərində 2, Naxçıvan şəhərində 1 binada saat 11:00-da başlanacaq və 2 saat 30 dəqiqə ərzində aparılacaq.\nMəlumat üçün bildiririk ki, rezidentura səviyyəsinə ərizə qəbulu internet vasitəsilə 2015-ci il fevralın 16-dan 23-dək aparılıb və 1245 namizəd elektron ərizə doldurub təsdiq edib. Onlardan 1001 nəfər imtahanın I mərhələsində (15 mart 2015-cü il) 30 və daha yüksək bal toplayaraq imtahanın II mərhələsində iştirak etmək hüququ qazanıb. İştirakçılardan 494 nəfəri cari ilin, 507 nəfəri isə əvvəlki illərin məzunudur. Onlardan 748 nəfəri qız, 253 nəfəri isə oğlanlardır. 852 namizəd Azərbaycan bölməsi, 149 namizəd isə rus bölməsi üzrə imtahan verəcəkdir. Namizədlərin 11 nəfəri xarici ölkə vətəndaşıdır. Bakı şəhərində 976, Naxçıvan şəhərində isə 25 namizədin imtahan verəcəyi nəzərdə tutulur.


“Gələcəyə Körpü” Gənclər İctimai Birliyi Gəncədə “Onun da haqqı var!” layihəsini həyata keçirəcək – Azərbaycan Respublikasının Gənclər Fondu\n“Gələcəyə Körpü” Gənclər İctimai Birliyi Gəncədə “Onun da haqqı var!” layihəsini həyata keçirəcək\n[imageeffect type=”frame” align=”alignleft” width=”240″ height=”154″ alt=”” url=”http://youthfoundation.az/wp-content/uploads/2013/05/logo-fond-gk.jpg” ]\n“Azərbaycan gəncliyi 2011-2015 ci illərdə” dövlət proqramına dəstək olaraq gənclərin fəallığını və məşğullunu qərb bölgəsində artırmaq məqsədi ilə Gəncə şəhərində yerləşən uşaq evləri və internat məktəblərindən seçilmiş gənc yeniyetmələr üçün “Gələcəyə Körpü” Gənclər İctimai Birliyinin nəzdində fəaliyyət göstərən “Gənclərin Məşğulluq və Resurs Mərkəzi”-ndə kompüter təmiri və kosmetologiya kursları təşkil olunacaq.\nHədəf qrupları ilə həmin məktəblərdə görüşlər keçiriləcək, Birliyin ofisində konfrans təşkil olunacaq və konfransa bir çox rəsmi dövlət nümayəndələri, həmçinin yeniyetmələr dəvət ediləcəkdir. Konfransda layihənin məqsədi açıqlanacaq, hər bir gəncin istəyi və həvəsi nəzərə alınaraq adları çəkilən peşə inkişafı yönümündə qruplarda onlar yer ala biləcəklər.\nYaradılan qruplara cəlb olunan gənclərə əvvəl “Usta yanında şagird” kursunun məqsədini açıqlayan məlumat vərəqələri paylanılacaq, daha sonra onların qrup ustaları ilə görüşləri təşkil olunacaq. Bu görüşlərdə yeniyetmələr müvafiq qruplara uyğun olaraq tapşırıqlarla tanış olacaq, onlara görəcəkləri işlər haqqında məlumatlar veriləcəkdir.\nƏvvəlcədən təyin olunmuş dərs cədvəlinə uyğun olaraq gənc yeniyetmələr həftə ərzində təşkil olunan 3 günlük (hər biri 2 saat olmaqla) dərslərə cəlb olunacaqlar. Hər ayın sonunda həmin şagirdlər imtahanlara cəlb olunacaq. Kursların yekununda sertifikat alan şagirdlər Gəncə şəhərində fəaliyyət göstərən “gözəllik salonu”, “kompüter satışı/təmiri mərkəzləri”-ndə işə cəlb olunacaqlar.


Ekologiya və Təbii Sərvətlər nazirliyindən REAKSİYA\n28 Fevral 2013 17:24\nNazirlik haqqında səsləndirilən ittihamlara aydınlıq gətirdi\nAzərbaycan Yaşıllaşdırma və Landşaft Quruluşu ASC-nin 6 saylı yaşıllaşdırma idarəsinin keçmiş direktoru İlham Şahverdiyevin Ekologiya və Təbii Sərvətlər Nazirliyinə qarşı ittihamlarına nazirlikdən reaksiya gəlib. Nazirliyin mətbuat xidmətindən AzNews.az-a daxil olan məktubda bildirilir ki, "Azəryaşlandşaft"ASC ölkədəki yaşıllaşdırma işlərinin həyata keçirilməsi məqsədilə Azərbaycan Respublikası Prezidentinin sərəncamı ilə yaradılıb:\n"Bu quruma nəzarət isə ETSN-ə həvalə olunub. Yəni yaşıllaşdırma işlərini bilavasitə yerinə yetirdiyindən quruyan ağacların məsuliyyəti də bu Cəmiyyətin idarələrinin üzərinə düşür. Belə ki, İ.Şahverdiyev ASC-nin 6 saylı yaşıllaşdırma idarəsinin direktoru vəzifəsinə bu Cəmiyyətin rəhbərliyi tərəfindən götürülüb, lakin işlədiyi müddət ərzində ciddi qanun pozuntularına, səhlənkarlığa yol verib.\nASC-nin mütəxəssisləri tərəfindən idarənin xidməti ərazisində aparılan araşdırmalar zamanı aşkar olunub ki, İ. Şahverdiyev işlədiyi müddət ərzində çöl-sahə işlərini düzgün təşkil etməyib. Yaşıllıqların salınması işinə səhlənkar yanaşaraq ağaclara aqrotexniki qaydalara uyğun olaraq qulluq göstərilməsini təmin etməyib, vəzifə funksiyalarını və əmək müqaviləsi üzrə üzərinə düşən öhdəlikləri yerinə yetirməyib, vəzifə saxtakarlığına yol verərək yaşıllaşdırma işlərinə yetərincə işçi qüvvəsi cəlb etməyib. İşçilər arasında iş bölgüsü aparmamış, nəticədə idarənin xidməti ərazisində əkilmiş 78 min ağacdan 55538 ədədinin qurumasına yol verib və ASC - yə 91 min manat məbləğində ziyan vurub. Bütün bunlara baxmayaraq Cəmiyyətin rəhbərliyi Şahverdiyev barəsində ən yüngül inzibati tədbir müəyyənləşdirərək onu işdən azad edib".\nNazirlikdən bildirilib ki, ağacların qurumasına bu işləri birbaşa həyata keçirən "Azəryaşlandşaft"ASC cavabdehlik daşıyır və bu ASC də öz cavabdehliyinə uyğun olaraq kütləvi surətdə qurumuş ağaclara görə məsuliyyət daşıyan tabeliyindəki qurumun rəhbərinə qarşı qanunamüvafiq tədbir görməyə borcludur:\n"Ağacların quruması müşahidə olunduqda hər kəsdə belə bir sual yaranır ki, bəs ETSN hara baxır? Qurumuş ağaclara görə cavabdeh şəxslər işdən azad olunduqda isə ETSN və ASC qınaq obyektinə çevrilir. Belə olan halda niyə bəzi mətbu orqanlar öz vəzifə səlahiyyətlərini yerinə yetirən ASC-yə yox, qanunsuzluq edib ağacların qurumasına bilavasitə cavabdeh olan, eyni zamanda günahlarını ört-basdır etmək üçün böhtan və şantaja əl atan şəxsə haqq qazandırır.\nQeyd edək ki, idarədə aparılan araşdırma zamanı tərtib olunmuş sənədlərdə cinayət tərkibi olduğundan toplanmış materiallar aidiyyəti üzrə baxılması üçün Azərbaycan Respublikasının Baş Prokurorluğuna göndərilib. Bununla əlaqədar Baş Prokuror yanında Korrupsiyaya qarşı Mübarizə İdarəsinin İstintaq şöbəsində cinayət işi başlanıb. İstintaq zamanı Şahverdiyevin səhlənkarlıq cinayəti ilə yanaşı, həmçinin külli miqdarda ziyan vurmaqla dələduzluq və vəzifə saxtakarlığı etmə faktları da aşkar edilib. Belə ki, o ASC-nin texnikaları vasitəsilə idarənin xidməti ərazisində görülən işlərə dair tərtib olunmuş yol vərəqlərinə və istifadə olunmuş yanacağa dair saxta cədvəllər tərtib edib və həmin cədvəllərdə saxta imzalar edərək, guya həmin yanacağın onun şəxsi vəsaiti hesabına alınaraq maşınlara verdiyi iddiasını irəli sürüb. Bununla da dələduzluq yolu ilə ASC - dən pul tələb edib. İstintaq zamanı İ. Şahverdiyevin böhtan və yalanları tam araşdırılıb və nəticədə onun dələduzluq etdiyi və vəzifə saxtakarlığına yol verdiyi sübuta yetirilib. O, işində yol verdiyi ciddi nöqsanlara və səhlənkarlığa görə işdən azad olunmasını qəbul etmək istəməyərək şantaj yoluna əl atıb. İşə bərpa olunması məqsədilə Qaradağ rayon məhkəməsinə müraciət edib. Məhkəmə işə baxaraq onun işdən qanuni azad olunmasına dair qətnamə qəbul edib. Şahverdiyev məhkəmənin qəbul etdiyi qərarla razılaşmayaraq yenidən appelyasiya şikayəti verib. Apelyasiya Məhkəməsi qərarı qüvvədə saxlayıb.\nÜmumilikdə isə vəzifəli şəxsin səhlənkarlığı, saxtakarlığı ucbatından uzun müddət ərzində çəkilən zəhmət, sərf olunan vəsait hədər getmiş, ölkədə yaşıllıqların salınmasına bilavasitə cavabdeh olan "Azəryaşlandşaft"ASC-nin reputasiyasına xələl gəlib.\nBildiririk ki, İ.Şahverdiyevin səhlənkarlığı nəticəsində quruyub məhv olmuş külli miqdarda ağac sonradan ASC-nin daxili imkanları hesabına bərpa olunub. Bir daha bəyan edirik ki, sadalanan bu əməllərinə görə Şahverdiyev barəsində hüquq-mühafizə orqanlarına ETSN-nin rəhbərliyi deyil, nüfuzuna zərbə vurulan və bu qanunsuz əməllərdən ciddi ziyan çəkən ASC müraciət edib.\nAmma təəssüf ki, ölkədə korrupsiyaya qarşı ciddi mübarizə aparıldığı bir vaxtda, dövlət əmlakını taladığına, saxtakarlığa yol verdiyinə və vəzifə səlahiyyətlərindən sui-istifadə etdiyinə görə tutduğu vəzifədən uzaqlaşdırılan, qanun qarşısında cavab verməli olan, lakin bununla barışmaq istəməyən İ.Şahverdiyev heç bir əsasa söykənməyən yalan və böhtanlarla çıxış edir, şantaj yolu ilə məsuliyyətdən və ASC-yə vurduğu ziyanları ödəməkdən yayınmaq istəyir".


Rəqsanə əri ilə qucaq-qucağa - FOTO » Qadınla.Com - Qadınlar Birİncidir!\nMüğənni Rəqsanə İsmayılova həyat yoldaşını hələ də mediadan gizli saxlayır. Qadinlar.Biz xəbər verir ki, müğənni sosial şəbəkədə həyat yoldaşı ilə qucaq-qucağa fotosunu paylaşıb, amma yenə də onun sifətini gizlədib. Müğənni hər bir qadına sevgi dolu həyat arzu edib: "Bütün qadınların xoşbəxt yaşamaq haqqıdır sevmək...Sevmək-sevilmək gözəldir. Əsas odur ki, insan bir-birinə dəyər versin. Hörmət etsin, xoşbəxt olsun hər zaman". Qeyd edək ki, R. İsmayılova ötən gün mediada əri ilə yayılan fotolarını sildirib, buna görə ailəsində narahatlıq olduğunu bildirmişdi. loading... 60\nOnun_Mələyi Bu hemiweki kimi PiS gundediEri olduqna inanmiram bunun.kecen defe clpaq wekilleri yayildi narahat oldu.inside wekli paylawib sora silir.narahat olur.Allahim yaaa....sabir very bans\n12 "Sən tərgidə bilmədiyim ən gözəl vərdişimsən... 1 2 İnformasiya


İnsanliğin Alin Yazisi Bir Uşaq\nO uşağı gözləyirik.\nDünyanı dəyişdirəcək, yeniləyəcək, məşhur deyimlə söyləyək, dirildəcək uşağı.\nO uşağı ki, reklam və təxribat edənləri deyil, etməyənləri bilsin.\nOna verilənin öhdəsindən gələn bir uşaq olsun o uşaq.\nVerilməyəni ala bilən bir uşaq. Gizlini, sirr olanı araşdıran, tarixin şifrələrini bilən bir gənc.\nYığılanları paylayan, dağılmışları bərpa edən bir gənc adam.\nİtkilərin, itənlərin ürpərtdiyi bir ruh.\nXəyalları, kölgələri xatırladan bir zarafat.\nQabıq olan (düz olmayan) məlumatların sığnağı altında islanmayan anlayış və qavrayış şəxsiyyəti.\nBir müjdə olan uşaq. Müjdə kimi gələn. Müjdə gətirən.\nİşıqla gələn uşaq. Ümid işığını gətirən uşaq.\nKapitalizmin və kommunizmin qaranlığını açan ümid işıqlarını daşıyan könül igidi.\nGəlib çatanlardan işarə olan ər. Diriliş igidi.\nŞərqin və qərbin həsrətini çəkdiyi carçı.\nYollarda gözlənən, tozların arxasında xəyalı qurulan yolçu.\nSivilizasiyaları, tarixi və təbiəti, insanı və əşyanı yenidən tərəzilərə yerləşdirən tənqid igidi.\nTənqid içində şəxsi tənqid toxumlarını yaşıllaşdırmasını bilən düşüncə əkinçisi.\nYuvalara, evlərə yenidən metafizik (möcüzəvi, qeyri-adi) bir məna qazandıran xızırlıq cəhdinin insanı.\nTanrı nümayəndəsi. Simvollar halında düşüncələrin və ruhların içinə ilmə atan və tikilişləriylə insanları və bütün insanlığı qürursuz edən bütləri məhv edən inanc igidi.\nAlçaltma hissi altında əzilən, duyğuları sağlığına qovuşduran və beləcə sözündən çox, ruhuyla doğulacaq azadlığın, əsl azadlığın döyüşçüsü olan qəhrəman.\nBu uşaq mütləq gələcək.\nİnsanlıq, gözlənilməz hər bir vaxtda olduğu kimi sıçrayış ilə gələcək.\nBu sıçrayışın təməl daşı olan yeni insan zühur edəcək, əlbət.\nGözə görünməz universal tabut parçalanacaq.\nŞübhəsiz, bu böyük səy istəyər.\nƏslində, işlər dağınıq bir şəkildə və hər yerdə eyni şüur altında olmadan başlamışdır və davam edir.\nBir gün bir yerə yığılma, toplanma da gözlə görünən bir səviyyəyə çatacaq.\nİnsan öz barrikadalarının məhkumu və öz zəncirlərinin məhbusu olmuşdur.\nAmma bu qiyamətə qədər davam etməz.\nDiriliş nəsli, bu məhkumluğa, bu məhbusluğa qarşıçıxmanın cəsarətini göstərəcək və bu qarşıçıxmanın yeni uyğunlaşmaya çevirmənin üsulunu kəsdirəcək.\nİnsan yenidən fəzilət imtahanının atəşinə atılacaq, cəhənnəmləri yarıb cənnətinə çatacaq üstün səməndər yaradılışındadır, çünki o…\nŞərtlər nə qədər ağır olsa da, ürkməyin.\nİnsanın alın yazısı ağırlığıyla, şərtlərdən kənardadır.\nTorpağın vəba qaynamasına aldanmayın.\nGöy yüklü əsintilər, əlverişli üfüqlər, göy qurşaqları ilə xallıdır.\nRuhun ilham səfəri Cəbrayıl nəfəsiylə dəstəklənir.\nRuhul-Qüds (Cəbrayıl ə.s.) tək keçmişdə insanı yoxlamadığını,\ngələcəklərdə də onu mübarək sinəsinə basacağını isbat edəcək.\nRuh müqəddəs ruh tərəfindən sığınacaq.\nAxşamla birlikdə süfrələrin üstünə yenə müqəddəs ruhun qanadları gəriləcək.\nUşaq şimal və qərb küləklərini qılıncıyla ikiyə böləcək.\nSelləri və uçqunları çiyinləriylə dayandıracaq. Fırtınaları əksinə çevirəcək.\nOnsuz da o, bütün bunlar üçün gəlir.\nAzğın bir qışı yaşayırıq.\nGələcəyin igidləri onun üzərinə diriliş kəmərlərini və qübbələrini yerləşdirəcək.\nRuhun Ayasofyaları, Süleymaniyələri yenidən yüksələcək.\nDiriliş mehtəri dünyanın üfüqünü metafizikanın marşıyla canlandıracaqdır.\nPandorun qutusu bağlanarkən ruhun şəfa ləl-cəvahiratları, gizli olan seyflərin qapaqlarını açılmağa məcbur edəcəklər, çölə çıxma günü gələn sərçənin yumurtanın qabığını dimdiyi ilə tıq-tıq döyməsi kimi.\nMüqəddəs şəhərlərin ruhları, gecələri gözlərə görünən müqəddəslər kimi oyanacaqlar.\nBursanın, İstanbulun, Konyanın, Diyarbəkirin, Ərzurumun, Şamın, Bağdadın,\nBuxaranın, Səmərqəndin və beş sırada Məkkənin, Mədinənin\nvə hamısıyla birlikdə Qahirənin, Kuala-Lumpurun, Binqazinin,\nİslamabadın, Darüssəlamın ruhları diriləcək.\nƏlində bir məşəl bu qış gecəsində gəzəcək o uşağın çatdığı hər şəhər canlanacaq.\nKəndlər ölümün qırılmasından tüstüləyən alovlarda yuyunacaqlar\nvə müqəddəs bayrağın altında diri gümbəzlər olaraq toplanacaqlar.\nBu şəhərlər məhşərinin qarşısında kim dayana bilər?\n"Qalx və qorxut" səsiylə ayağa qalxmış, Allaha qarşı hansı polad və ya dəmir bənd dözə bilər?\nXizirla Qirx Saat\nQiyamət günündən əvvəl\nXızır çəkiləcək yer üzündən\nSonra yaşıllıqları yaylaların\nKeçmiş zaman divarları kimi yüksələn çinarların\nÇinilərin, miniatürların duanı şöhrətləndirən boyaların\nGünəşdə bir quş kimi çırpınan qəsəbələrin\nGöz ağrısı gətirən tozların\nYaşıllığı, qırmızılığı, sarılığı çəkiləcək əvvəl\nEvlərdə, həyətlərdə eşidiləcək bir əksiklik\nYoldan bir ölü aparırlarmış, sezmişlər (anlamış) kimi\nÇıxacaqlar çölə amma\nYollar izsizdir sonsuza qədər.\nXızırın gedişiylə birlikdə\nYollarda izlər itəcək\nYaşamışdı bunu bir anda\nDar bir otaqda\nPeyğəmbərin baş ucunda\nPeyğəmbəri yuyarkən büzülmüşdü dünya\nDəniz kimi, vəhşi mərcanlar kimi, yandırırdı əlini isti su.\nÖmər bir xoruz sandı dünyanı\nBoğazında iti bıçaq\nƏbu Bəkr dörd yanında Cəbrayılın qanadının çırpınıtısını eşitdi\nTorpaqdan yüksəlişini surun\nAğlayarkən Peyğəmbər qadınları\nDuydular qiyaməti bir anda.\nDar bir saatda\nSonra Əli otağının təkliyindən\nDörd divardan bir pıçıltı eşitdi\nGöründü bayraqların ən yaşılı\nvə ordusuyla birlikdə Mehdi.\nMüəyyən bir müddət gecikdirən qiyaməti\nQiyamət əlində bir sənəd\nBir tük kimi yüngülləşdirən qiyaməti\nŞəhidlik edən ölümü, qiyaməti\nBərəkətin geri dönüşü\nQiyamətin birinci fəcri\nXızırın ətə, sümüyə qovuşması\nBir qədr gecəsində\nÇevrilməyə başladı taleyi\nQarışqa əzabına uğradılmış müsəlmanların\nƏn yoxsulu insanların\nƏn çox əzilmişi\nƏzilmişlərin belə əzdiyi\nAmma içiləcək sudan məhrum edilən\nSökülüb atılan coğrafiyasından\nSon bahar məntiqindən\nUşaqlarına düşüncə tozu səpilən\nBir kümə tikilən xalqı\nUçurum sahilinə aparılıb\nBir ölü quzğun kimi buraxılan şəhəri\nGünəşin batmaqda tələsdiyi\nHər gün son axşam kimi gələn bir axşamda.\nŞüşə kəsməsi bir evdə\nBir gül qəflətən partlayıb açılacaq bir saxsıda və qalxacaq bir insan ayağa və işıq, işıq, işıq\nArxasında solunda və sağında və əllərini çölə uzadacaq.\nAh bu nə ağdır, nə ağdır\nMusanın əlləri və üzü İsa üzünün bənzəri\nSonra bir daha dəyişmə\nBir daha dəyişmə\nÖzündə yekunlaşdıran bütün peyğəmbərləri\nSon peyğəmbərin özü sanki\nXızır da işi bitib, aradan çıxan körpülərin ən yüksəyi\nGəldi seçilmə günü.\nSeçilmək, hazırlanmaq vaxtı\nArtıq hər gün hər gecə\nBir qədr günü və gecəsi\nQuran enir dağlardan təpələrdən.\nYağış onun ehtiyatında\nXoruzlar ən iti səsləriylə ötmədə\nQoyunlar yunları ilə işıldayır.\nYeni və iti bir müdriklik keçilərdə\nŞərqdən qərbə bir şimşək atlardan\nHeyamolalarla (xorla, bir yerdə səslənərək) enib çıxan\nBir göyqurşağı dəvələrdən\nQadınlar məryəm örtüləri ilə örtünərlər.\nBacalar yenidən tüstüləyər.\nOdunların ən sərtinin yanmasından\nBuraxaraq səmada bir yanvar sisi\nDağlarda bir başqa çovğunluq çağlayır\nBənövşədə, kəklikotunda səs var\nBir vəhy uğultusu arılarda\nQarışqalarda hikmət susqunluğu\nBarışı və çalışqanlığı sağlam fikrin\ntoplanmış, hazırlanmış diriliş saatı gəldi\nYüksəldi bir ağardı müsəlman üfüqlərdən\nMüsəlman mövsüm və iqlimlərdən\nSözlər sıçradı illərcə gözləmişdilər daşlarda\nBir dəyişiklik oldu düzənliklərdə\nSəslərin dayandığı yerdə\nGizlicə davam edər bir ayə sonu yumşaqlığı\nDuruşlar bir müddətdən enmişcəsinə ciddi\nBöyük çevriliş başlamadan əvvəl\nÖzünü buraxaraq kainatın qaçdığı o Bütünə\nBir qanad çırpmasıyla qarışdığı Varlığa\nDüzəldib dünyanı yenidən\nCəmiyyəti dirildən insanı çatdıran\nŞeytanı bir divar ucunda sıxışdıran\nDam saçaqlarında qovalayıb\nKöhnə sərhədinə itələyən\nBir ikindi anması kimi gətirən\nHər evə mərmər paylayan\nQan kanalı uzadan\nƏngəlli bir hamiləlikdə\nYatağından qorxan qadınlara\nSüd verin, süd verin uşaqlara\nAlaraq nar, əncir kimi yeməklərdən\nZeytunlardan şit evi sığınacağı\nMəryəmin dayağı xurmadan\nTükənin, var olun varlığıyla Varlığın\nKi, qəti görəcəksiniz\nÜzünüzü hara çevirsəniz, çevirin\nOdur var olan, var edən\nGörünüş verən dəyişdirən\nHeç olmamışa çevirən\nBir anda gəlib\nKeçmişə zamanı çevirən\nSəsi səsləndirən, yeri canlandıran\nSonra açıb yeli yürüyən bir qəbir kimi\nİçinə yeri yerləşdirən, basdıran\nBir qan laxtasından, nütfədən\nBir insan törədən,\nSonra onu böyüdən\nSözünə qulaq verən, ağız edən\nİşinə onda bir qabiliyyət verən, özü mayalandıran\nİnanc verən, səbir verən\nQurana da, şeytana da\nYoldaş edən dost edən vaxtda\nBir örtü kimi birdən açan dünyanı\nSonra birdən yığan ortalığı\nƏn böyük kolleksiya sahibi\nGünəşdən, aydan, ulduzlardan\nCənnət və cəhənnəmlərin\nİtdiyi, doğulduğu girdabından\nHər dövr bir başqa səs\nDoğulmamış və ölməyən\nGəlməmiş və getməyən\n"Qardaşın sən soyda, çıx ey Mehdiyi-sahib zühur!\nMilləti-İslamı pamal etdi Çeyşi fütur.\nQalmadı İslam içində, bir yerdə aramü-hüzur\nÖrtdü mülkü ilğıma ləşkəri-zülmü-şürir...\nHicri 1390–cı il, Ramazan ayı, qədr gecəsi\nNaxışçının naxış etdiyi dirilişin hecası ki,\nTərənnümə başladı bir anda bütün aləm\nDar bir otaqda gözü yaşlı bir adəm\nBağlanmış səcdəgaha haşyətlə inləyərək\nTükənmiş gözdə yaşlar indi ağlayır ürəkdən\nMəhz o an parladı üfüqdə parıltılı nur\nSonra bir günəş doğuldu ziyasıyla uzaqdan\nAləm də gördüyümüz islami dirilişin\nSəbəbi məhz bu şəms bunu beləcə bilin\nOn il əvvəl doğuldu parlayar bu əsr əvvəli\nMiladi sanmayın hicri əsrin əvvəli.\nBəli, bu idi gözlənilən İslamın son fərdası\nSilinər, gedər artıq küfrün uzun gecəsi\nSəni gözləməkdən çaşğına dönmüşdük biz\nDoğuldun bir daha batma, batma, Allah xatirinə\nBu millətin nəsibi əsrlər vardır ki,\nCəlal İlahi təcəlli etsin qurban olduğum Camal\nEy ümmət, diqqət yetirin hicri əsr əvvəlinə\nŞahid olacaqsınız günəşin doğuşuna\nBağrı yanıq İslama əsəcək badi-səba\nEşidin bu müjdəni ''vetubalil gureba''\nDünya İlə Hasbihal (Görüşmə)\nEy gəldi-gedər fani dünya, sənin də soyun gəldi,\nYükünü aldın artıq, yaş isə kamala çatdı.\nZavalı göstərən kiçik əlamətlərdən\nHansıdır çıxmayan, hansıdır bir desənə\nZinalar, binalar, pavilyon qadınlarımı?\nİçkilər, qumarlar, şərab dükanlarımı?\nVurmalar, qırmalar, insan öldürmələrmi?\nMin bir növ hiylələr tələ qurmalarımı?\nZülmlər, cəfalar haqqın qovulmasımı?\nHıçqıraraq, ağlayaraq qəribə boğulmasımı?\nEn, min dünyası deyərlər indi növbə səndədir\nComərd nəbi ilə Rəsullar tükənəcəyi\nNəmrud yetişdirməkdən sən də bezdin, elə deyilmi?\nKədərlənmə çox yaxında gələcək Mehdi\nQaralmış sifətini, işıqlandırar günəşi\nO Mehdi ki, zavalın ilk böyük əlaməti\nSonunu xəbər verən qiyamətin ilk fəcri.\nUlduzla doğulacaq İslam günəşi,\nİmanla sönəcək küfrün atəşi.\nMəhəmməd ümməti gözləyir səni\nNə olar qiyamət, imamul-Mehdi\nMöminin əziyyəti sənlə sona çatar,\nQırılar zəncirlər iman xilas olar\nÜfüqlər nurlanar zülmət yox olar\nGözlənilən günəşsən imamul Mehdi.\nYaxınlaşdı zamanın titrəyər tağutlar (üsyankarlar)\nYellənər, üzü üstə aşar bütlər\nAdından çox qorxar müasir nəmrudlar\nBir sadə qılıncsan, imamul Mehdi.\nAtomlar susarlar sənin qarşında\nƏmin olarsan göylərlə yerin\nFatimə övladı, son peyğəmbərin\nXəlifətullahsan (hökmdarsan) imamul-Mehdi\nAyların içində təkdir Ramazan\nCəbrayıl səsini eşitdiyi zaman\nBəlkə qiyam etdi sahibi-zaman


Apteklərdə dərmanlar bahalaşıb, “vahid qiymət” də yoxdur\nApteklərdə bir sıra dərmanların qiyməti bahalaşıb. Bahalaşma daha çox mövsümlə əlaqədar soyuqdəymə və qrip əleyhinə dərmanlarda müşahidə edilir. Şəkər xəstələri üçün satılan diabet çaylarının da qiymətində bahalaşma qeydə alınıb.\nMəsələn, əvvəllər 1 manat 80 qəpiyə satılan diabet çayı indi 2 manata, uşaqlar üçün soyuqdəyməyə qarşı satılan dərman əvvəl 4 manat 80 qəpiyə idisə, indi 5 manata satılır. Bundan başqa “Panangin”in qiyməti 2 manat 50 qəpikdən 3 manata qalxıb. 3 manata satılan “Quttalaks” isə 4 manat olub. Bundan başqa, “Nitroqliserin” 80 qəpikdən 1 manat 30 qəpiyə qalxıb. Həmçinin, “Ekstrakt valerianı” əvvəllər 20 qəpik idisə, indi 30 qəpik olub. Ümumiyyətlə, dərmanların hamısında 10 qəpik 1 manat arası bahalaşma var.\nBaş çəkdiyimiz apteklərdən qiymətlərin bahalaşmasının səbəbi ilə maraqlandıq. Aptek işçilərinin bir qismi səbəbi izah edə bilmədi. Bəziləri isə onlara neçəyə deyiblərsə, o qiymətə də satdıqlarını bildirdilər. Alıcılar isə təbii ki, narazı idilər. Şəkər xəstəsi olduğunu və daim aptekdən diabet çayı aldığını deyən Afaq Nəbiyeva bir gün əvvəl 1 manat 80 qəpiyə aldığı dərmanı indi 2 manata aldığını söylədi: “Gündə bir qiymət qoyurlar. Hansı dərmanları baha satmaq lazım olduğunu da çox gözəl bilirlər. Elə dərmanları bahalaşdırıblar ki, bilirlər ki, insanlar o dərmanlar olmasa, yaşaya bilməz”.\nSöhbətə qatılan digər alıcı Nuray Əhmədova isə uşaqları üçün soyuq dəymə əleyhinə dərman aldığını bu dərmanın da qiymətində 50 qəpik bahalaşdığını deyirdi. Bir sıra alıcılar isə bunu soyuqların düşməsi ilə əlaqələndirirdilər.\nAlıcı Ənvər Səlimov deyir ki, xüsusən də uşaqlar üçün soyuqdəymə əleyhinə qiymətlərin bahalaşdırılması təsadüfi deyil: “Havalar soyuyub. Bilirlər ki, belə havalarda uşaqlar tez-tez qrip olur. Valideyn də məcburdur uşaq üçün olan soyuqdəymə əleyhinə dərmanlardan alsın. Ona görə də bu tip dərmanları bahalaşdırıblar ki, onsuz da neçəyə olsa alacaqlar”.\nDigər alıcı isə deyir ki, qiymətlərin vahid olduğunu və ucuzlaşdığını eşidəndə çox sevinib. Ancaq onun bu sevinci uzun çəkməyib: “Yaşlı insanam. Hər an dərmana ehtiyacım olur. Televiziyadan eşitdim ki, qiymətlər bütün apteklərdə eyni olacaq. Həm də dedilər ki, bir sıra dərmanların qiyməti ucuzlaşdırılacaq. Bu xəbərə çox sevinmişdim. Ancaq görürəm ki, heç nə dəyişilməyib. Yenə həmişəki kimi sözdə hər şeyin olacağını deyirlər, reallıqda və əməldə isə köhnə hamam köhnə tasdır”.\nQeyd edək ki, bahalaşma ilə yanaşı dərmanların qiymətində vahidlik prinsipi də pozulduğunu müşahidə etdik. Bir dərman bir aptekdə başqa qiymətə digərində isə tamamilə fərqli qiymətə satılırdı. Maraqlıdır, qiymətlərin səbəbsiz yerə bahalaşmasına səbəb nədir?\nTibb elmləri doktoru, professor Adil Qeybulla bildirdi ki, dərmanlar əhalinin cibinə görə baha hesab oluna bilər: “Qiymətləri Tarif Şurası müəyyənləşdirir. Xüsusən də soyuqdəymə əleyhinə dərmanlar, "Parasetamol" əsaslı dərmanlardır. Onlar müxtəlif adlar daşısa da parasetamol əsaslıdır. Adətən xarici ölkələrdə bu dərmanlarda aptek şəbəkəsində yox, marketdə satılır. Bu baxımdan da onların qiymətləri ilə bağlı məsələni Tarif Şurası müəyyən edir. Tarif şurasının qiymətlər haqqında bir söz deməsi çətindir. Çünki onlar qiymətləri hesablayarkən həm maya dəyərini, həm yol nəqliyyat, gömrük xərclərini, həm də sahibkar gəlirlərini nəzərə alırlar. Ancaq azad rəqabət olsaydı, bu dərmanların qiymətləri reallığa uyğun olardı. Amma bir şeyi qeyd etmək istəyirəm ki, dünyanın hər yerində dərmanlar bahadır. Sadəcə olaraq bizdə keyfiyyətli dərmanlar çox bahadır. Amma dünya miqyasında keyfiyyətli dərmanların qiyməti ümumiyyətlə bahadır".\nXatırladaq ki, 5 iyun 2015-ci ildə Nazirlər Kabineti “Dövlət qeydiyyatına alınmış dərman vasitələrinin qiymətlərinin tənzimlənməsi və həmin qiymətlərə nəzarətin həyata keçirilməsi qaydası”nın təsdiq edilməsi haqqında qərar qəbul edib. Qərara görə, Səhiyyə Nazirliyi tərəfindən dövlət qeydiyyatına alınaraq “Azərbaycan Respublikasının dərman vasitələrinin reyestri”nə daxil edilmiş dərman vasitələrinin qiymətləri Tarif (qiymət) Şurası tərəfindən tənzimlənir. Dövlət qeydiyyatına alınmış dərman vasitələrinin topdan və ya pərakəndə satışı Şura tərəfindən müəyyən edilən qiymətlərlə həyata keçirilir.\nHasara alınmış Xəzər - dənizi necə xilas etməli ... FOTO REPORTAJ\nBakıda sərt karantin rejiminin 1 həftəsi... FOTO REPORTAJ\nSərt karantin rejimi yaşayan Bakının mərkəzindən VİDEOREPORTAJ FOTO\nKoronaviruslu xəstələrin müalicə aldıqları xəstəxanadan VİDEOREPORTAJ\nMilli Kitabxanada nə baş verir\nKarantində fəaliyyəti dayanan gözəllik salonlarında çalışanlar etiraz püskürdülər\nKarantindən bir sutka öncə: çimərliklərdə nə yaşandı? FOTO REPORTAJ\n14 günlük karantin öncəsi Sədərək Ticarət Mərkəzində insan izdihamı FOTO REPORTAJ\nAdamlarsız qəribsəmiş Bakı vağzalı... FOTO REPORTAJ\nBakıda mağazalarda alıcı çox olsa da, mövsümə uyğun geyim tapılmır FOTO REPORTAJ\nBakı sərt karantin sonrası tıxacların çəngində qaldı FOTO REPORTAJ\nBakıda dərman qıtlığı yaşanır- Səbəb evdə müalicədir, yoxsa “dərman mafiyası”?


Qax-Zaqatala-Balakən bölgəsində Əhməd Əhmədzadənin qohumları "at oynadır"\n11:29 09-10-2019 | 1339\nBu günlərdə redaksiyamızın Qax rayonunda ezamiyyətdə olan əməkdaşına yerli sakinlərin biri tərəfindən Qax Rayon Mərkəzi Xəstəxanasında həkimin xəstədən rüşvət almasını əks etdirən video-görüntülər təqdim olunub.\nQax Rayon Mərkəzi Xəstəxanasına isə Əhməd Əhmədzadənin qardaşı oğlu Tərlan Əhmədzadə rəhbərlik edir. Qax Rayon İcra Hakimiyyətinin başçısı isə bildiyiniz kimi, Əhməd müəllimin xalası oğlu Musa Şəkiliyevdir. Yerli DSMF Şöbəsində də sədrin digər qardaşı oğlu Vüqar Əhmədzadə müdirdir.\nİntertv.az xəbər verir ki, Dövlətin səmərəli idarə edilməsi, məhz kadr siyasəti ilə sıx bağlıdır. Dövlətimiz dünya standartlarına cavab verən kadr siyasəti həyata keçirməklə, müasir dövlətçiliyin daha da möhkəmləndirilməsi istiqamətində ciddi addımlar atır. Kadrlara ciddi şəkildə nəzarət edilməlidir. Görülən işlərin icrasına, dövlət büdcəsinin xərclənməsinə ciddi şəkildə diqqət edilməlidir.\nBununla yanaşı, kadrlarla bağlı ictimai rəyə də diqqət etmək lazımdır. Çünki insanların imicinin müəyyən edilməsində ictimai rəy əhəmiyyətli amillərdən biridir. Ona görə də şəxsin haqqında cəmiyyətdə formalaşmış fikir və mülahizələrə də diqqət edilməsi əsas şərtlərdəndir. Sözsüz ki, kadr vətənpərvər olmalı, öz xalqını, vətənini sevməlidir.\nBununla yanaşı, regionçuluq duyğularından da uzaq olmalı, ümummilli, dövlət maraqlarına sadaqətlə xidmət etməyi bacarmalıdır. Bütün bunların fonunda insanlar da əmin olmalıdırlar ki, onlara rəhbərlik edən adamlar bu millətə xidmət edirlər. Bütün bunlar ciddi və fədakar işdən, dövlətçiliyin qorunmasından keçir.


ABŞ İrana yeni sanksiya tətbiq edir » www.DovletXeberleri.az\nwww.DOVLETXEBERLERI.az » Dünya » ABŞ İrana yeni sanksiya tətbiq edir\n24-11-2019, 09:13ABŞ İrana yeni sanksiya tətbiq edir\nABŞ İrana qarşı yeni sanksiyalar tətbiq edəcək.\nDovletxeberleri.az xəbər verir ki, bu barədə ABŞ dövlət katibi Mayk Pompeo “Iran International” telekanalına bildirib.\nOnun sözlərinə görə, buna səbəb İran hakimiyyətin etiraz aksiyalarına göstərdiyi reaksiyadır.\n“İranın İnformasiya və Kommunikasiya Texnologiyaları nazirinə qarşı sanksiyalar tətbiq etdik. Özlərini İran liderləri kimi aparanlara viza verməkdən imtina edəcəyik. Biz kompleks sanksiyalar tətbiq edəcəyik ki, bu da rejim üçün çətinliklər yaradacaq”, - deyə ABŞ dövlət katibi vurğulayıb.\nQeyd edək ki, ABŞ hökuməti İrana qarşı tətbiq olunan sanksiyaların siyahısını genişləndirib və buraya ölkənin İnformasiya və Kommunikasiya Texnologiyaları naziri Məhəmməd Cavad Azari Cahromini əlavə edib.\nBaxılıb 1 659\nABŞ İran və Ermənistan şirkətlərinə sanksiya...\nABŞ İrana qarşı sanksiyaları bərpa etdi və...\nBMT Şimali Koreyaya qarşı yeni sanksiyalar tətbiq...\nİrana qarşı sanksiyalar genişləndirildi - ABŞ-dan...\nABŞ Senatı İrana sanksiyaları uzadır...\nİrana sanksiyalar davam edəcək – Obama...


2021-10-17 10:42:49 324\n(əvvəli 1, 2, 3, 5, 6, 7, 8, 9, 10, 12,13, 14, 15 və 16 oktyabr tarixli saylarımızda)\nAzərbaycan Respublikasının Prezidenti İlham Əliyev xalqa müraciət edib: "Dinc əhaliyə atəş açmaq, özü də əməliyyat operativ raket kompleksləri vasitəsilə atəş açmaq hərbi cinayətdir. Onlar bu cinayətə görə məsuliyyət daşımalıdırlar və daşıyacaqlar. Biz isə onların cavabını döyüş meydanında veririk. Biz heç vaxt mülki əhaliyə qarşı mübarizə, müharibə aparmamışıq, bundan sonra da aparmayacağıq...".\nGecə Gəncənin yaşayış binalarına iki raket zərbəsi endirilib. Eyni vaxtda Mingəçevir şəhəri də raket zərbəsinə məruz qalıb, lakin raketlər Azərbaycanın Hava Hücumundan Müdafiə Qüvvələri tərəfindən zərərsizləşdirilib. Atəş Ermənistan ərazisindən açılıb.\nAzərbaycan Ordusu tərəfindən cəbhənin müxtəlif istiqamətlərində düşmənin xeyli canlı qüvvəsi, 7 ədəd T-72 tankı, 2 ədəd BM-21 "Qrad" YARS, 8 ədəd D-30 və 1 ədəd D-20 haubitsa topları, döyüş sursatı ilə yüklənmiş 10 ədəd yük maşını və 7 ədəd digər avtomobil texnikası məhv edilib.\nCəbrayıl rayonu istiqamətində Azərbaycan Ordusunun mövqelərinə hava zərbələri endirməyə cəhd edən Ermənistana məxsus 1 ədəd Su-25 təyyarəsi Azərbaycan Hava Hücumundan Müdafiə bölmələrinin dəqiq atəşi ilə zərərsizləşdirilib.\nAzərbaycan Respublikasının Konstitusiya Məhkəməsi bütün dünya ölkələrinin konstitusiya ədalət mühakiməsi orqanlarına müraciət ünvanlayıb. Müraciətdə deyilir: "Azərbaycan Respublikasının Silahlı Qüvvələri ölkəmizin beynəlxalq səviyyədə tanınmış dövlət sərhədləri daxilində ərazi bütövlüyünün bərpasını təmin etmək, Ermənistan tərəfindən işğal olunmuş Dağlıq Qarabağı və yeddi ətraf rayonu azad etmək məqsədilə Azərbaycan ərazisində hərbi əməliyyatlar keçirir. Erməni tərəfinin təcavüzü çoxsaylı mülki şəxslərin ölümü ilə nəticələnib... Biz dünyanın bütün konstitusiya nəzarəti orqanlarını, eləcə də bütün beynəlxalq təşkilatları Ermənistanın hərbi-siyasi rəhbərliyinin müharibə cinayətlərini qınamağa çağırırıq".\nİspaniyanın qocaman nəşrlərindən biri olan "La Vanguardia" da "Azərbaycanda bir neçə şəhərin işğaldan azad edilməsi elan olunub" sərlövhəli məqalə dərc edilib. İspan nəşri Azərbaycan Prezidenti İlham Əliyevin televiziya vasitəsilə xalqa müraciətində Ermənistan tərəfindən işğal edilmiş Füzuli şəhərinin və Füzili rayonunun bir neçə yaşayış məntəqəsinin azad olunmasını elan etməsini diqqətə çatdırıb.\nAzərbaycan Respublikasının Prezidenti İlham Əliyev özünün rəsmi "Twitter" səhifəsində yazıb: “Azərbaycan Silahlı Qüvvələri qədim Xudafərin körpüsünün üzərində Azərbaycan bayrağını qaldırdılar. Eşq olsun Azərbaycan xalqına! Qarabağ Azərbaycandır!”.\nTürkiyə Respublikasının Prezidenti Rəcəb Tayyib Ərdoğan özünün rəsmi "Twitter" səhifəsində 18 oktyabr-Azərbaycanın Müstəqilliyi Günü münasibətilə təbriklərini çatdırıb. Türkiyə Prezidentinin paylaşımında qeyd olunub: Can qardaşımız, can dostumuz Azərbaycanın 18 oktyabr-Müstəqillik Gününü təbrik edirəm. Bir millət, iki dövlət amalı ilə Azərbaycanı hər sahədə dəstəkləməkdə və Vətən uğrunda mübarizəsində qardaşlarımızın yanında olmaqda davam edəcəyik".\nTürkiyə Respublikasının Xarici İşlər naziri Mövlud Çavuşoğlu rəsmi "Twtter" səhifəsində paylaşım edib. Paylaşımda deyilir: "Uşaq-böyük demədən günahsız insanları öldürürlər. Bu vəhşiliyə səssiz qalmaq bu cinayətlərə şərik olmaq deməkdir. İnsan olmağı bacarmayanlar törətdikləri cinayətin hesabını verəcəklər. Can Azərbaycanın daim yanındayıq".\nAzərbaycan Respublikasının Birinci vitse-prezidenti Mehriban Əliyeva Ermənistanın Gəncəyə növbəti raket hücumu ilə bağlı rəsmi "İnstagram" səhifəsində paylaşım edib. Paylaşımda deyilir: "Bu gecə erməni təcavüzkarları Gəncəyə xaincəsinə hücum ediblər. Niyyət sadə və eyni zamanda, dəhşətlidir - mümkün qədər çoxsaylı dinc sakinləri məhv etmək, panika yaratmaq, Azərbaycan xalqını qorxutmaq. Lakin təcavüzkar heç vaxt öz çirkin məqsədlərinə nail olmayacaq. Bu şanlı şəhərin sakinləri ruhən çox güclüdürlər! Gəncə - Nizamidir, Məhsətidir, Vazehdir! Lakin Gəncə təkcə Azərbaycanın mədəni irsi deyil. Gəncə qədim dövlətçiliyimizin beşiyidir. Bu, sarsılmaz dözüm, mərdlik və igidlik rəmzidir! Gəncə Cavadxanın yurdudur. Bu şəhər Şərqdə ilk demokratik cümhuriyyətin müstəqilliyi uğrunda sona qədər vuruşmuş şəhərdir. Gəncə Azərbaycanın döyünən ürəyidir və heç kəs, heç vaxt onun sakinlərinin məğrur ruhunu sındıra bilməz!".\nCəbhə bölgəsindən yüz kilometrlərlə aralıda yerləşən Xızı rayonuna raket atılıb. Raket Xızı rayonunun Sitalçay qəsəbəsi ərazisində havada zərərsizləşdirilib. Raket şumlanmış əkin sahəsinə düşərək 3 hissəyə bölünüb. Xəsarət alan olmayıb.\nƏraziyə cəlb olunan Azərbaycan Respublikası Ərazilərin Minalardan Təmizlənməsi üzrə Milli Agentliyin (ANAMA) əməkdaşları bir ədəd "S-300" raketinin partlamış qalıqlarını aşkarlayıblar. "S-300" raketinin qalıqlarına baxış zamanı onun 250-280 kilometr məsafədə uçuş qabiliyyətinə malik olduğu müəyyənləşib.\nMüdafiə Nazirliyi mətbuat xidmətinin mətbuat katibi polkovnik-leytenant Anar Eyvazov Hərbi İnformasiya Mərkəzində brifinq keçirib. Brifinqdə deyilib: "Son sutka ərzində düşmən ağır itkilərə məruz qalıb. Belə ki, düşmənin 2 ədəd "S-300" ZRK, 3 ədəd BM-21 "Qrad" YARS, 2 ədəd "Smerç" yaylım atəşli raket sistemi, beşdən çox tankı, bir neçə haubitsa və zenit topları, o cümlədən avtomobil texnikası və canlı qüvvəsi məhv edilib".\nXarici işlər naziri Ceyhun Bayramovun Avropa İttifaqının Xarici və təhlükəsizlik məsələləri üzrə ali nümayəndəsi Cosef Borel ilə telefon danışığı olub. Telefon danışığı zamanı tərəflər bölgədəki son vəziyyət barədə fikir mübadiləsi aparıblar. Nazir Ceyhun Bayramov humanitar atəşkəs barədə ikinci razılığın əldə olunmasına baxmayaraq, Ermənistan silahlı qüvvələrinin Cəbrayıl rayonu istiqamətində Azərbaycan mövqelərinə hücum etdiyini, həmçinin Ermənistan-Azərbaycan dövlət sərhədində Azərbaycanın Gədəbəy və Tovuz rayonlarını atəşə tutduğunu ali nümayəndənin diqqətinə çatdırıb. Ali nümayəndə Cosef Borel hər iki tərəf ilə razılaşdırılmış humanitar atəşkəsin tətbiq olunmasının vacibliyini vurğulayıb və münaqişənin həlli üçün mahiyyət üzrə danışıqların zəruriliyini qeyd edib.\nPrezident İlham Əliyev Kubanın ölkəmizdə...


Snayper gülləsinə tuş gələn baş leytenant - “Azad etdiyi torpaqdan gətirib məzarına səpdim” - Şəhid ATASI - Modern.Az Azərbaycan və dünya xəbərləri\n3 Fevral 2021, 13:20 | REPORTAJ\nSnayper gülləsinə tuş gələn baş leytenant - “Azad etdiyi torpaqdan gətirib məzarına səpdim” - Şəhid ATASI\nİkinci Qarabağ müharibəsi cəmiyyətə elə simalar tanıtdı ki, bəzən həmin qəhrəmanları yaxından tanımadığımız üçün peşmanlıq hissi keçiririk. Bu savaş bizə həm kədər, həm də sevinc hissini eyni anda yaşamağı öyrətdi. Qəhrəmanlarımızın döyüş yolu, göstərdiyi şücaətlər ailə üzvlərindən və ya silahdaşlarının xatirələrindən bizə əyan olur. Şəhidlərimiz Azərbaycan tarixinə dərin, bir ömür unudulmayacaq izlər buraxdı.\nVətən müharibəsində göstərdiyi qəhrəmanlığı ilə yaddaşlara həkk olunan cəsarətli döyüşçülərdən biri də baş leytenant Səid Nofəl oğlu Rəşidzadədir.\nSəid Rəşidzadə 1990-cı ilin yanvarın 28-də Füzuli rayonunun Horadiz qəsəbəsində anadan olub. 1993-cü ildə ailəsi ilə birgə Bakı şəhərində məskunlaşıb. 1996-2007-ci illərdə Bakı şəhəri S.Yolçuyev adına 207 nömrəli tam orta məktəbdə oxuyub. Daha sonra 2007-2011-ci illərdə Heydər Əliyev adına Ali Hərbi Məktəbdə təhsil alıb. 2011-ci ildən Azərbaycan Silahlı Qüvvələri sıralarında hərbi xidmətə başlayıb.\nSəid Rəşidzadə Vətən müharibəsində Füzuli, Hadrut, Xocavənd istiqamətində gedən döyüşlərdə iştirak edib.\nŞəhidin atası Nofəl Qasımov Modern.az-a Səid haqqında daha ətraflı danışıb.\n“Mənim azad edə bilmədiyim torpağı oğlum azad etdi…”\n“Mən Səid yaşda, 31yaşım olanda Füzuli rayonu İcra Hakimiyyətinin başçısı təyin edilmişdim. Həmin vaxtlar o torpaqlarda mən döyüşürdüm. Birinci Qarabağ savaşında Füzuli Özünümüdafiə batalyonunu komandiri kimi.\nDüzdür, neçə dəfə hücum etdim, itkilər versəm də, Hadrutu azad edə bilmədim. Çünki o zaman bu qədər təcrübəmiz yox idi.\nHəmin vaxtlarda Səidin 3 yaşı var idi. Onu səngərə aparıb, silahdan atəş açmağı öyrədirdim. Oğlum mənim azad edə bilmədiyim torpağı, öz qanı ilə aldı.\nSəidin arzusu hərbçi olmaq idi. Onu vətən uğrunda getdiyi heç bir yoldan saxlamamışam. Hər zaman “gedirəm” deyəndə, “uğur olsun” söyləmişəm”.\nSəid Rəşidzadə hələ 2016-cı ilin aprel döyüşlərində general Polad Həşimovla birgə döyüşüb:\n“Səid 2016-cı ildə baş verən aprel döyüşlərində Azərbaycanın Milli Qəhrəmanı Polad Həşimovun rəhbərliyi altında döyüşüb. Talış yüksəkliyinin düşməndən geri alınmasında iştirak edib.\n2018-ci ildə Ordudan tərxis olunub, ehtiyata buraxılıb. 2020-ci ilin iyulunda baş verən Tovuz döyüşləri zamanı general-mayor Polad Həşimovun şəhid xəbərini eşidəndə Səid çox pis oldu və özünə qapandı.\nO, döyüş yoldaşı general Polad Həşimovun qisasını almaq üçün müharibənin başlamısını gözləyirdi”.\n“Müharibə başlayanda dözmədi, cəbhəyə getdi…”\n“Sentyabrın 27-də Vətən müharibə başlayanda Səid zabit kimi döyüşə getmək üçün müraciət etdi. Əvvəlcə ehtiyac olmadığını deyib, qəbul etmədilər. Amma Səid gözləmədi.\nCəbhəyə getdi. Əvvəlcə 1 həftə Ağcabədidə könüllülər hazırladı. Daha sonra Füzuli rayonunun Horadiz kəndi istiqamətində döyüşlərə atıldı və irəliyə doğru 42 km döyüşdü. Hadrutun girişində Şişqaya deyilən yüksəkliyi azad edib, bayrağı sancan zaman snayper gülləsi ilə vuruldu. Döyüş yoldaşları köməyə gəlsə də, onu xilas etmək mümkün olmadı. Beləcə, oğlum şəhidlik zirvəsinə yüksəldi.\nSonradan həmin yüksəkliyi gedib ziyarət etdim. Şişqaya Hadrutun girəcəyində yerləşir. Oradan bir ovuc torpaq gətirib oğlumun məzarı üzərinə səpdim.\nSəid döyüş müddətində sinəsində bayraq gəzdirərmiş. Deyirmiş ki, hansı kəndi birinci azad etsələr, həmin bayrağı oraya sancacaqmış. Şişqaya yüksəkliyinin alınması üçün göstəriş gəlib. Səid olan bölük həmin ərazini təmizləyib. O, sinəsindəki bayrağı Şişqaya yüksəkliyinə sancan zaman snayperlə vurulub. Yoldaşları bayrağın üzərinə Səidin adını yazıb, həmin yüksəkliyə sancıblar. Oktyabrın 11-də Səidin şəhid xəbəri gəldi, 12-də isə Hadrutun azad olunduğu deyildi”.\n“Səid kaskasız, bronijiletsiz döyüşürmüş…”\n“Oğlumla aramızda sərhəd var idi deyə, onun haqqında çox şeyi bilmirdim. Yoldaşları indi mənə Səidin necə döyüşdüyü, hansı keyfiyyətlərə malik hərbiçi olduğu barədə danışırlar.\nOnların sözlərinə görə, Səid əsgərləri qorxmasın deyə bronjiletsiz, kaskasız döyüşürmüş. Özünü hər döyüşdə irəli atarmış. Maaşı verilən kimi siqaret alıb, əsgərlərinə paylayarmış.\nSəidin bir sözü var idi – “Vətən sağ olsun”. Hər nə olurdusa, bu sözü deyirdi. Müharibəyə yollandığı zaman da “Ata, vətən sağ olsun” dedi və getdi.\nSon dəfə oktyabrın 9-u mənə zəng etdi. Bir az danışdıq. Harada olduqlarını soruşdum. Daha sonra “soyuq su içməyin” dedim. Sən demə onlar heç su tapmırmışlar. Oktyabrın 11-də şəhid xəbərini aldıq”.\nSəid özünə çox qapalı bir oğlan idi. Arzularından, istəklərindən danışmazdı. Amma əsl zabit idi. Hərbçi necə olursa, elə biri idi. Maraqlıdır ki, dostları ondan danışanda deyirlər ki, çox gülərüz imiş.\nSəid tanıdığı-bildiyi adamlardan kimin nə problemi olurdusa, həll etmək üçün mənim yanıma gətirirdi. Heç kimə hərbiyə aid bir söz belə demirdi.\n1992-93- cü illərdə mən döyüşən zaman 125 şəhid vermişdim. Oğlum da 126-cı şəhidim oldu. Səidin şəhid xəbəri gələn zaman ilk düşündüyüm bölüyü kimin idarə edəcəyi oldu. Çünki müharibədə komandir lazımdı. Şəhidə hər zaman ağlaya bilərik. Amma biz qələbə çalmalıyıq. Biz indiyə qədər gənclərimizə fərasətsiz biriləri kimi baxmışıq. Amma gənclərimiz 44 günlük müharibədə necə vətənpərvər olduqlarını sübut etdilər.\nSəid şəhid olduqdan sonra onun nəşini Füzulinin Babı kəndində torpağa tapşırdım. Səid ata kəndimizi özü azad etdi”.\n“Biz Səidin qisasını aldıq…”\nSəid Rəşidzadənin döyüşdüyü taborun komandiri, mayor Hacı Rəhimov şəhidi belə xatırlayır…\n“Mən Səidgilin tabor komandiri idim. Səid müharibənin 5-ci günündən bizimlə birgə döyüşüb. O, mənə deyəndə ki, müharibəyə könüllü gəlib, həmin an onun necə mərd, cəsur döyüşçü olduğunu anladım. Döyüş tapşırıqlarını yerinə yetirən zaman demək olar ki, Səidlə birgə olurduq. O, heç nədən qorxmayan, çəkinməyən bir savaşçı idi. Ona necə dəfə ehtiyatlı olmağı barədə xəbərdarlıq etmişdim.\nSəidlə Hadrut istiqamətindəki yüksəklikləri təmizləyə-təmizləyə irəliləmişik. Orada düşmənin bir neçə postu qurulmuşdu. O yüksəkliklər təmizlənməsəydi, Hadruta giriş mümkün olmazdı. O yüksəklikləri təmizləyən zaman böyük qarşıdurma oldu. Səid düşmənin bayrağını endirib, Azərbaycan bayrağını yüksəkliyə sancan zaman snayper gülləsinə tuş gəldi.\nBiz Səidin qisasını aldıq, orada dalğalanan bayrağın üzərinə Səidin adını yazdıq.\nSəid kimi oğullarımızın vətən uğrunda şəhid olması çox qürurvericidi. Şəhid ailələri başlarını dik tutsunlar”.\nBaş leytenant Səid Rəşidzadə ölümündən sonra “Vətən uğrunda” və “Xocavəndin azad olunmasına görə” medalları ilə təltif olunub.


Birləşmiş Millətlər Təşkilatının Dünya Ərzaq Proqramının (WFP) Yəmən ofisinin Twitter hesabından verilən açıqlamada, epidemiya səbəbilə Yəməndə ərzaq qiymətlərinin artdığı və bu vəziyyətin Yəməndəki bir çox insana mənfi təsir göstərəcəyi qeyd olunub.\nMaide.Az xarici KİV-ə istinadla xəbər verir ki, açıqlamada, yəmənlilər üçün can damarı olan humanitar yardımların davam etməsinin zəruri olduğu ifadə edilib.\nYəmən Səhiyyə Nazirliyi hökumətin nəzarətindəki bölgələrdə Kovid-19 sayının 65-ə, insan itkisinin 10-a çatdığını açıqlayıb.\nYəməndə 5 ildən çox müddətdir davam edən toqquşmalarda minlərlə insan həyatını itirib. Dünyanın ən kasıb ölkələri arasında yer alan Yəməndə vətəndaş müharibəsi səbəbi ilə böyüyən humanitar fəlakət də dəhşətli həddə çatıb.\nBMT-nin açıqlamasına görə, dünyanın ən böyük humanitar böhranlarından birinin baş verdiyi Yəməndə, 22 milyondan çox insan yardıma və müdafiəyə ehtiyac duyur.\nÖlkədə təmiz su problemi, yetərsiz qidalanma, dərman və tibbi ləvazimat nöqsan kimi səbəblər də yoluxucu xəstəliklər üçün müsbət tendensiya yaradır.\nTeqlər : #BMTnin,#Dünya,#Ərzaq,#Proqramı:,#Kovid19a,#görə,#Yəməndə,#ərzaq,#qiymətləri,#artıb,


Ana səhifə » Qəzetin pdf formatı\t» Yeddi ayda Azərbaycana 7,4 faiz çox əcnəbi gəlib\nDövlət Sərhəd Xidmətinin məlumatına əsasən cari ilin yanvar-iyul aylarında Azərbaycana dünyanın 187 ölkəsindən 1 milyon 777,4 min və ya 2018-ci ilin yanvar-iyul ayları ilə müqayisədə 7,4 faiz çox əcnəbi və vətəndaşlığı olmayan şəxs gəlib.\nDövlət Statistika Komitəsindən AZƏRTAC-a bildirilib ki, ölkəyə gələnlərin 30,6 faizi Rusiya, 22,8 faizi Gürcüstan, 9,9 faizi Türkiyə, 7,2 faizi İran, 3,6 faizi Səudiyyə Ərəbistanı, 2,3 faizi Birləşmiş Ərəb Əmirlikləri, hər birindən 1,9 faiz olmaqla Ukrayna və Hindistan, hər birindən 1,5 faiz olmaqla Türkmənistan və İraqdandır. Həmçinin gələnlərin hər birindən 1,4 faizi olmaqla Qazaxıstan, İsrail və Pakistan, 1,3 faizi Böyük Britaniya, 11,2 faizi digər ölkələrin vətəndaşları, 0,1 faizi isə vətəndaşlığı olmayan şəxslər olub. Gələnlərin 66,8 faizini kişilər, 33,2 faizini isə qadınlar təşkil edib.\nÜmumiyyətlə, ölkəmizə yeddi ayda gələnlərin sayında daha çox artım Misir (83,2 faiz), Hindistan (80,6 faiz), Türkmənistan (78,5 faiz), Çin (74,3 faiz), Səudiyyə Ərəbistanı (48,8 faiz), Macarıstan (48,1 faiz), Böyük Britaniya (30,9 faiz), Cənubi Koreya (30,9 faiz), Yaponiya (29,3 faiz), Polşa (27,7 faiz), Kanada (25,2 faiz), Almaniya (25,1 faiz) və Gürcüstan (23,4 faiz) vətəndaşları arasında qeydə alınıb.\nYanvar-iyul aylarında Avropa İttifaqına üzv ölkələrdən gələnlərin sayı 26,3 faiz artaraq 83,2 min nəfər, MDB ölkələrindən gələnlərin sayı isə 6,7 faiz artaraq 655,1 min nəfər olub.\nTarix: 20-08-2019 |


14. İbrahim surəsi - Qur'ani-Kerim - Qur'an-Kerim - gunahkar-bende\n6. Və (yada sal) o zaman(ı) ki, Musa öz qövmünə dedi: «Allahın sizi fironçulardan - sizə pis işkəncələr verən, oğlanlarınızı kütləvi şəkildə qətlə yetirən və qadınlarınızı (xidmət etmək üçün) diri saxlayanlardan nicat verən zaman sizə olan nemətini xatırlayın. Bu işdə sizin üçün Rəbbiniz tərəfindən böyük bir bəla və imtahan var idi».\n7. Və (yada salın) o zaman(ı) ki, Rəbbiniz (belə) elan etdi: «Əgər şükr etsəniz, sizə (olan nemətləri) mütləq artıraram və əgər kafir olsanız, ya naşükürlük etsəniz, Mənim əzabım, əlbəttə çox şiddətlidir».\n8. Musa (öz qövmünə) dedi: «Əgər siz və yer üzündə olanların hamısı Allaha kafir olsanız, yaxud Onun nemətlərinə qarşı nankorluq etsəniz (Ona bir zərər vurmazsınız, çünki) həqiqətən Allah ehtiyacsızdır və sifət və işləri mədh olunandır (ki, mələklər və möminlər Onu dilləri ilə, yaratdıqlarının kamilliyi isə Onu öz halları ilə mədh edirlər)».\n9. Məgər sizdən qabaqkıların - Nuh, Ad və Səmud qövmünün və onlardan sonra olub (sayları və hallarını) Allahdan başqa heç kəsin bilmədiyi kəslərin xəbəri sizə çatmayıb?! Peyğəmbərləri onlara (tovhid və öz nübuvvətləri barədə) aydın dəlillər gətirdilər. Onlar isə peyğəmbərlərin əllərini ağızlarına qaytardılar (ki, sakit olun, yaxud öz əllərini öz ağızlarına qoydular ki, susun və ya əllərini ağızlarına qoyub qəzəbdən sıxdılar) və dedilər: «Biz sizin göndərildiyiniz (gətirdiyiniz) şeyi inkar edirik və həqiqətən biz sizin, tərəfinə çağırdığınız şey (tovhid və bütlərin batil olması etiqadı) barəsində tərəddüd doğuran və qaranlıq bir şəkk içərisindəyik (din və kitabınızı inkar edir, tovhid barəsindəki dəlillərinizi qənaətbəxş saymırıq)».\n11. Peyğəmbərləri onlara dedilər: «(Bəli,) biz də sizin kimi yalnız bir bəşərik. Lakin Allah Öz bəndələrindən istədiyinə lütf göstərir (və onu peyğəmbərliyə seçir). Allahın əmri və istəyi olmadan biz sizə bir dəlil (və möcüzə) gətirə bilmərik və (bu) ağıl baxımından (da) mümkün deyildir. Möminlər gərək yalnız Allaha təvəkkül etsinlər».\n17. Onu çətinliklə qurtum-qurtum içər və rahat uda bilməz. Ölüm (Cəhənnəm işkəncələri) hər bir tərəfdən ona üz tutar, halbuki o ölən deyildir (çünki, o dünyada ölüm yoxdur) və onun ardınca çətin və ağır bir əzab vardır.\n18. Özlərinin Rəbbinə kafir olanların hallarının təsviri belədir: Onların (xeyir) əməlləri tufanlı bir gündə üzərindən şiddətli bir külək əsən (və qarşısındakı hər şeyi sovurub dağıdan) kül kimidir. Onlar kəsb etdiklərindən bir şey (dünyəvi nəticələr, mənəvi təsirlər və axirət mükafatları) əldə etməzlər. Budur həmin uzun-uzadı zəlalət!\n21. Və (Qiyamət günü hesab üçün) hamılıqla Allahın hüzurunda zahir olarlar. Beləliklə, (dünyada dərrakə baxımından) zəiflər təkəbbürlülərə deyərlər: «Biz sizə tabe idik, bizdən Allahın əzabından (az da olsa) bir şeyi dəf edərsinizmi?» Onlar deyərlər: «Əgər Allah (dünyada) bizə hidayət qismət etsəydi, biz də mütləq sizi hidayət edərdik, ya əgər burada bizi nicat yoluna hidayət etsə, biz də sizi hidayət edərik; bizim üçün istər (ah-zar edib) dözümsüzlük göstərək, istərsə də səbr edək, birdir, bizə heç bir çıxış yolu yoxdur».\n22. (Qiyamət günü) iş tamam olduqda(n və cəhənnəmliklər öz yerlərini tutduqdan sonra böyük) Şeytan (və birinci İblis bütün cəhənnəm əhlinə xitab edərək) deyər: «Həqiqətən, Allah sizə haqq vəd verdi (onların hamısı gerçəkləşdi). Və mən sizə vəd verdim və vədimə xilaf çıxdım (heç biri həyata keçmədi). Mənim (dünyada) sizin üzərinizdə, sizi dəvət etməkdən başqa heç bir hökmranlığım yox idi və siz (də) mənim dəvətimi qəbul etdiniz. Odur ki, məni məzəmmət etməyin, özünüzü məzəmmət edin. İndi nə mən sizin dadınıza yetişənəm və nə (də) siz mənim dadıma yetişənsiniz. Mən bundan qabaq məni itaətdə Allaha şərik qoşmağınıza kafirəm. Həqiqətən, zalımlar üçün ağrılı bir əzab vardır».\n25. O, Rəbbinin izni ilə həmişə (münasib olan hər bir vaxtda) öz meyvəsini verir. (Bu ağacın meyvəsi dünyada ideal cəmiyyətin və ali ilahi bir ictiami həyatın gerçəkləşməsi, axirətdə isə kamil bir səadətə nail olmaqdır.) Allah insanlar üçün (belə) məsəllər çəkir ki, bəlkə ibrət götürdülər.\n30. Onlar (insanları) Allahın yolundan azdırmaq üçün Ona şəriklər qoşdular. De: «(Bir neçə günlük bu dünyanızda) bəhrələnin ki, dönüşünüz mütləq oda tərəfdir».\n36. «Ey Rəbbim, o bütlər insanların çoxunu azdırmışlar (onların azmalarına səbəb olmuşlar). Odur ki, kim mənə tabe olsa, o məndəndir və kim mənə itaətsizlik etsə, həqiqətən Sən çox bağışlayan və mehribansan».\n37. «Ey Rəbbimiz, həqiqətən mən övladlarımdan bəzisini (İsmaili anası ilə birgə) Sənin möhtərəm və toxunulmaz evinin yanında əkinsiz bir dərədə sakin etdim ki, - ey Rəbbimiz, - namaz qılsınlar. Buna görə də elə et ki, insanların bir qisminin qəlbləri onlara meyl etsin. Və müxtəlif məhsullardan onlara ruzi ver, bəlkə şükr etsinlər».\n45. «Və özlərinə zülm etmiş kəslərin mənzillərində məskunlaşdınız, sizə onlarla necə rəftar etdiyimiz (onları hansı əzablarla məhv etməyimiz) aydın oldu və sizin üçün məsəllər çəkdik (amma bütün bunların sizə heç bir təsiri olmadı)».\n46. Və şübhəsiz, onlar (bizim peyğəmbərlərimizə qarşı) öz hiylələrini işə saldılar, halbuki onların hiylələri - dağları yerdən qoparacaq qədər güclü olsa da - (onu əzəldən bilmək, dünyada onunla mübarizə aparmaq yolu və onun axirətdəki cəzası) Allahın yanındadır.\nViews: 2526 | Rating: 2.0/1


Deputat Bəhruz Məhərrəmova məktub - Şəhid anası Rəfiqə xanım Əliyeva » Biləsuvar Xəbər Portalı\nAna Səhifə » Biləsuvar » Deputat Bəhruz Məhərrəmova məktub - Şəhid anası Rəfiqə xanım Əliyeva\n"Bilesuvar.İnfo" xəbər verirki, Şəhid Pərvin Əliyevin anası Rəfiqə xanım Əliyeva bu gün Biləsuvar İnfo saytının təsisçisi ilə şəxsən əlaqə saxlayaraq öz əli ilə yazdığı məktubu təqdim edərək saytda işıqlandırılıb ictimailəşdirilməsini və saytın vasitəsilə məktubu Deputat Bəhruz Məhərrəmova çatdırılmasını istəyib.\nSayt administrasiyası bu məktubun əl-yazmasını Deputat Bəhruz Məhərrəmovun rayondakı ofisinə şəxsən təqdim edəcəkdir.\nŞəhid anasının məktubu\nMən bu sətirləri yazmaqla hər zaman öz seçicilərinin yanında olan, onların qayğıları, problemlərilə maraqlanan və hər hansı bir problemi tez bir zamanda aradan qaldırmağa çalışan Millət Vəkili Bəhruz Məhərrəmova öz minntədarlığımı bildirmək istəyirəm.\nAz bir müddət ərzində Milltət Vəkili Bəhruz müəllim Biləsuvar seçicilərinin hörmət və rəğbətini qazanmışdır. O, mütəmadi olaraq rayon sakinləri ilə görüşür, onların arzu və xahişlərini yerinə yetirməyə çalışır. Onu tez-tez şəhid ailələrinin yanında görürük. O, doğma bir övlad kimi şəhid analarının dərdinə şərik olur, və daim onların yanında olacağını bildirir.\nMən Biləsuvar rayonunun ictimaiyyəti tərəfindən Millət Vəkili seçilən və Milli Məclisdə rayonumuzu təmsil edən Bəhruz müəllimə bu şərəfli işində uğurlar, nailiyyətlər və can sağlığı arzulayıram.\nHörmətlə: Rəfiqə Əliyeva\nŞəhid Pərvin Əliyevin anası\nŞəhid Pərvin Əliyevin təhsil aldığı sinif otağına onun adı verildi - Şəkillər\nDeputat şəhid Pərvin Əliyevin evini ziyarət etdi.


Nəticələr, perspektivlər, arzular - Azərbaycan Güləş Federasiyası\nAGF » Home » Press » Nəticələr, perspektivlər, arzular\nU-23 EC-2015: one more silver and bronze medal on Day 2 / PHOTO-VIDEO\nAprelin 1-i Finlandiyanın Vantaa şəhərində start götürən güləş üzrə Avropa çempionatı, dünən sona çatdı. 21 idmançı ilə təmsil olunan Azərbaycan yığma komandası 3 qızıl, 5 gümüş və 2 bürünc medal qazandı. Nəzərə alsaq ki, keçən ilki analoji turnirdə 1 gümüş və 5 bürünc medalla yadda qalmışdıq, bu nəticə olduqca qənaətbəxş hesab olunmalıdır.\nSərbəst güləş turnirində Rusiyadan sonra ikinci, qadın güləşçilərin yarışında altıncı, Yunan-Roma güləşi üzrə isə Rusiya və Türkiyədən sonra üçüncü olmağı bacaran yığmamız, ümumilikdə, komanda hesabında Rusiyadan sonra ikinci olmağı bacardı.\nİndi isə idmançılarımızın ayrı-ayrılıqda AÇ-dakı çıxışlarını xarakterizə edək;\nİlk olaraq döşək üzərinə çəkisi 66 və 97 kiloqram olan sərbəst güləşçilər və 48, 58 kq-da mübarizə aparan qadın güləşçilər çıxdı. 66 kq-da mübarizə aparan olimpiya və avropa çempionu Toğrul Əsgərov elə ilk görüşündəcə belaruslu rəqibinə məğlub olaraq, mübarizəni erkən dayandırdı. 19 aylıq fasilədən sonra döşək üzərinə çıxaraq, yeni çəkidə mübarizə aparan Toğrulun ünvanına söylənən tənqidlərin doğru olması öz təsdiqini tapmış oldu.\n97 kiloqram çəki dərəcəsində isə ölkəmizi Dünya və üçqat Avropa çempionu, Pekin və London yay olimpiya oyunlarının bürünc, 2009 və 2013-cü il Dünya çempionatının gümüş mükafatçısı, dünya şöhrətli Xetaq Qazyumov təmsil edirdi. Finaladək gələn osetin əsilli güləşçimiz burada Rusiya pəhləvanı Abdulsalam Qadisovla bacara bilmədi. Gərgin keçən görüşdə məğlub olan Xetaq, dördüncü dəfə analoji turnirin qalibi olmaq şansını əldən verdi.\nQadın güləşi yarışlarında ölkəmizi 48 kq-da təmsil edən Mariya Stadnik bu turnirin onun üçün sadəcə məşq xarakterli olduğunu öz inamlı çıxışı il təsdiq etdi. Bütün görüşlərdə rəqiblərindən açıq-aşkar üstün olan 26 yaşlı Stadnik dördüncü dəfə qitə çempionu adına yiyələndi.\n58 kq çəki dərəcəsində mübarizə aparan İrina Netreba bu yarışda gözlənilənlərin əksinə, uğurlu çıxışla yadda qaldı. Finaladək itkisiz irəliləyən Netreba burada rus güləşçisi Valeriya Jolobovaya məğlub oldu.\nYarışların ikinci günündə isə döşək üzərinə çəkisi 57 və 61 kq olan sərbəst, 53 və 60 kq-da mübarizə aparan qadın güləşçilər çıxdı. Ən yüngül çəkidə təmsil oldunduğumuz, gənc Qalib Əliyev ilk görüşdə moldovan əsilli Monako güləşçisinə məğlub olsa da, sonradan rəqibinin finaladək irəliləməsi sayəsində təsəlliverici görüşlərə qatılmaq şansı əldə etdi. Burada erməni güləşçiylə bacarmayan Qalib yarışı əliboş başa vurdu.\n61 kq çəkidə mübarizəyə qoşulan Hacı Əliyev isə turnirin əsas sensassiyalarından birinə imza atdı. Bütün rəqiblərinə qalib gələn Hacı finalda rusiyalı dünya çempionu Berkxan Qoygereyevi böyük üstünlüklə məğlub edərək avropa çempionu adlna yiyələndi.\nQadınların yarışında 53 kq-da təmsilçimiz Patimat Baqomedova bürünc medal uğrunda güləşmək şansı əldə etsə də rumıniyalı Anna Pavala məğlub olan Patimat avropa çempionatlarındakı uğursuzluq seriyasını qıra bilmədi.\n60 kioqram çəkidə mübarizə aparan Dünya çempionu, London yay olimpiya oyunlarının bürünc mükafatçısı Yuliya Ratkeviç ilk görüşdə qalib gəlsə də, sonradan bolqar rəqibi ilə bacarmadı və yarışı əliboş başa vurdu. Keçən il dünya çempionatında fəxri kürsünün ikinci pilləsində qərarlaşan Yuliyanın bu nəticəsi gözlənilməz oldu.\nAprelin 3-də isə mübarizəyə çəkisi 74 və 125 kiloqram olan sərbəst və 69 kq-da mübarizə aparan qadın güləşçilərimiz qoşuldu.\n74 kq-da yarışan ikiqat avropa çempionu Cəbrayıl Həsənov finaladək bütün rəqiblərini vaxtından əvvəl məğlub etsə də, həlledici görüşdə Rusiya pəhləvanı Anuar Geduyevlə bacarmadı. Görüşün sonlarında qələbəni əldən verən astaralı pəhləvan üçüncü dəfə qitənin ən güclüsü olmaq şansını əldən verdi.\n125 kq-da təmsil olunduğumuz dünya və avropa çempionatlarının bürünc mükafatçısı Cəmaləddin Məhəmmədov ilk görüşdə tam üstünlüklə qalib gəlsə də, sonradan London olimpiadasının gümüş mükafatçısı, gürcüstanlı David Modzmanaşviliyə məğlub oldu. Rəqibi sonrakı mərhələdə uduzduğundan, dağıstanlı güləşçimiz yarışı əliboş başa vurdu.\nQadınların yarışındakı təmsilçimiz, avropa çempionu Nadya Sementsova zədə səbəbindən ümumiyyətlə yarışlara qatıla bilmədi.\nYarışların dördüncü günündə mübarizəyə çəkisi 70 və 86 kq olan sərbəst güləşçilərimiz qoşuldu.\n70 kq-da mübarizə aparan dağıstanlı təmsilçimiz Ruslan Dibirhacıyev bütün rəqiblərini məğlub edərək finala vəsiqə qazandı. Burada isə onu erməni Qriqor Qriqoryan gözləyirdi. Rəqibinə heç bir şans verməyən Ruslan 1 dəqiqə 43 saniyə ərzində Qriqoryana yerini göstərdi.\n86 kq-da təmsil olunduğumuz Həmzət Osmanov ilk iki görüşdə rəqiblərini məğlub etsə də 1/4 finalda macar güləşçi ilə bacarmadı. Rəqibi sonrakı mərhələdə məğlub olduğundan Həmzət ilk dəfə qatıldığı turniri medalsız başa vurdu.\nYarışların beşinci günündə isə mübarizəyə Yunan-roma güləşi üzrə qüvvəsini sınayan pəhləvanlar qoşuldu.\n59,66,98 və 130 kq çəki dərəcəsində mübarizə aparan güləşçilərimizdən ən yaxşı nəticəni yüngül çəkilərdə yarışan güləçilərimiz göstərdi. Belə ki, 98 və ən ağır çəkidəki təmsilçilərimiz ilk görüşlərdə məğlub olaraq mübarizəni erkən dayandırdı. Sabah Şəriəti üçün bu yarış ilk ciddi sınaq olduğu üçün, nəticə göstərmədiyinə təcrübəsizliyindən dolayı, müəyyən qədər haqq qazandırmaq olar. Titullu Şalvanın isə Belarus rəqibinə məğlubiyyəti təəssüfverici olduğu qədər də, gözlənilməz oldu.\n59 kiloqramda mübarizəyə qoşulan Kamran Məmmədov ilk görüşdə çex güləşçisini məğlub etsə də, sonradan moldovalı rəqibinə görüşün sonlarında məğlub olaraq, rəqibinin finala çıxmasını gözləməli oldu. Çiabanu finala vəsiqə qazandığından, Kamran təsəlliverici görüşlərə qatılmaq şansı əldə etdi ki, burada rəqibini məğlub edən Kamran həlledici görüşdə türk Rəhman Biliciylə bərabər səviyyədə keçən mübarizə sonrası, turniri bürünc medalla başa vurdu.\n66 kq çəki dərəcəsində mübarizə aparan dünya və avropa çempionu Həsən Əliyev finaladək bütün rəqiblərini böyük üstünlüklə məğlub etsə də, burada türk hakimin gözlənilməz qərəzli mövqeyi ilə üzləşdi. Haqlı olduğu qələbəni rus Kuraka bağışlamalı oldu. Onun bu çıxışı "Qafqaz pələngi"nin dönüşü kimi yadda qaldı.\nYarışların son günündə isə arena, çəkisi 71,75,80 və 85 kq olan yunan-roma güləşçilərinin ixtiyarına verildi.\n85 kiloqramdakı təmsilçimiz Saman Təhmasibi qeyri-stabil güləşçi olduğunu bir daha təsdiq etdi. Keçən il Budapeştdə dünya ikincisi olan iranlı güləşçi ilk mərhələdəcə litvalı rəqibinə məğlub oldu.\n80 kiloqram çəkili avropa çempionu Rafiq Hüseynov da analoji aqibətlə üzləşdi.\n75 kiloqramda mübarizəyə qoşulan Elvin Mürsəliyev ilk görüşdə qalib gəlsə də, sonradan rusiyalı Aleksandr Çekirkinə məğlub olub. Rus güləşçi finaladək gəldiyindən təsəlliverici görüşlərə qatılmaq şansı qazandı ki ilk rəqibini üstələyən 2010-cu ilin vitse avropa çempionu həlledici görüşdə macar Laszlo Szabonu məğıub edərək, medal kolleksiyasına bürünc əlavə etdi.\nSonuncu gün ən yaxşı çıxış Rəsul Çunayevdən gəldi. 2013-cü ildə Rusiyada keçirilən Universiadanın qalibi 23 yaşlı pəhləvanımız finaladək bütün rəqiblərini vaxtından əvvəl məğlub edərək həlledici görüşə vəsiqə qazandı. Burada isə onu, tanış sima, hələ 66 kiloqram çəki dərəcəsində Pekin yay olimpiya oyunlarının gümüş mükafatçısı, Avropa çempionu Vitali Rəhimovla dəfələrlə qarşılaşan təcrübəli macar güləşçi Tamaş Lorinç gözləyirdi. Bu görüşdə təcrübə öz sözünü dedi. İlk hissədə "duşe"ylə məğlub olan Çunayev yarışı ikinci pillədə başa vurdu. Bu da gənc güləşçimiz üçün olduqca yüksək nailiyyət hesab olunmalıdır. Rəsulun hazırkı forması onun Rio olimpiadasında da sözünü deyəcəyinə böyük inam yaradır.\nGöründüyü kimi, yarış bir sıra təzadlı məqamları ilə yadda qaldı. Gənc pəhləvanlarımızın uğurlu çıxışı, Azərbaycan güləş məktəbinin uğurlu yolda olduğunu təsdiq etdi. Qazanılan nəticələr sentyabrda Özbəkistanın paytaxtı Daşkənddə keçiriləcək Dünya çempionatında da, güləşçilərimizin uğurlu çıxışını gözlənilən edir.\nP.S Təmsilçilərimizin əsasən legionerlərdən ibarat olması yenə diqqətdən qaçmadı. Əldə edilən 3 qızıl medaldan ikisi də məhz legionerlərin payına düşdü. Ancaq toplam on medaldan altısının həmyerlilərimiz tərəfindən qazanılması, nə vaxtsa, güləş idman növünün timsalında keçirdiyimiz fəxarət hissinin ÜRƏKDOLUSU olmasına müəyyən qədər inam yaratdı.\nMore in this category: « Azərbaycan güləşinin Skandinaviyada tarixi anları\tAzərbaycan dövləti idmanın inkişafına xüsusi diqqət göstərir »


SSL sertifikatı nədir? - Correct Technology\nSSL sertifikati nədir?\nAçılışı “SECURE SOCKETS LAYER” olan SSL sertifikatı sayt ünvanlarının düzgünlüyünü yoxlayan və iki nöqtə arasındakı məlumat əlaqəsinin şifrələnmiş kanal üzərində etibarlı şəkildə ötürülməsini təmin edən bir məhsuldur.Bir veb serverə quraşdırıldıqda, kilidləmə düyməsini və https protokolunu aktivləşdirir və veb serverdən brauzerə etibarlı bağlantılar əldə etməyə imkan verir. Tipik olaraq, SSL kredit kartı əməliyyatlarını, məlumat ötürmə və girişləri təmin etmək üçün istifadə olunur və son zamanlarda sosial media saytlarına baxış keçirərkən normaya çevrilir.\nSSL sertifikatları birlikdə bağlanır:\nDomein adı, server adı və ya İP adresi,\nŞirkətin adı və məkanı\nSertifikat serverinizdə uğurla quraşdırıldıqdan sonra, tətbiq protokolu (yəni HTTP) HTTPs-lərə dəyişir, burada 'S' 'etibarlı' mənasını verir. Satın alınan sertifikatın növündən və internetdə hansı brauzerdən istifadə edilməsindən asılı olaraq, SSL sertifikatı quraşdırılmış veb saytı ziyarət edərkən brauzerdə kilid və ya yaşıl çubuğu göstərəcəkdir.\nSSL sertifikatı necə işləyir?\nSSL sertifikatları açıq açar adlanan kriptovalyutalardan istifadə edir.\nBu xüsusi şifrələmə növü, təsadüfi yaranan nömrələrin uzun ipləri olan iki açarın gücündən istifadə edir. Onlardan biri xüsusi açar, digəri isə açıq açar adlanır. Açıq açar serverinizə məlumdur və ictimai ərazidə mövcuddur. Hər hansı bir mesajı şifrələmək üçün istifadə edilə bilər. Məsələn; A adlı şəxs B adlı şəxsəə mesaj göndərirsə, onu B-in açıq açarı ilə kilidləyəcək, lakin şifrənin açılmasının yeganə yolu B-in özəl açarı ilə açmaqdır. Şəxsi açara sahib olan olan yeganə şəxs B-dir bu səbəbdən də, A-ın mesajının kilidini açmaq üçün bundan istifadə edən tək şəxs B-dir. Əgər bir hacker, B onu açmamış mesaja müdaxilə edirsə, əldə edə biləcəyi tək şey kompüterin gücü ilə belə pozulmayan kriptoqrafik koddur. Bu nümunəyə veb saytı tərəfdən baxsaq, veb saytı A, server isə B-dir.\nSSL sertifikatı niyə lazımdır ?\nSSL sertifikatları kredit kartı məlumatları, istifadəçi adları, şifrələr və s. kimi həssas məlumatlarınızı qoruyur. Həmçinin:\nServerlər arasında olan məlumatları təhlükəsiz saxlayır,\nGoogle reytinqinizi artırır,\nMüştəri inamını və güvənini yaradır və böyüdür,\nDönüşüm nisbətlərini (conversion rates) təkmilləşdirir.


Şimali və Cənubi Koreya 2032-ci il Yay Olimpiya Oyunlarının birgə təşkili üçün BOK-a müraciət edəcək - AZƏRTAC – Azərbaycan Dövlət İnformasiya Agentliyi\nŞimali və Cənubi Koreya 2032-ci ildə Yay Olimpiya Oyunlarının birgə keçirilməsi üçün namizədliyin irəli sürülməsi ilə bağlı Beynəlxalq Olimpiya Komitəsinə müraciət edəcəklər.\nAZƏRTAC Yonhap agentliyinə istinadla xəbər verir ki, bu barədə qərar hər iki tərəfin müvafiq qurumlarının nümayəndələrinin noyabrın 2-də Koreya Xalq Demokratik Respublikasının (KXDR) Keson şəhərində keçirilmiş görüşündə qəbul olunub.\nGörüşdə, həmçinin tərəflər 2020-ci ildə Tokioda keçiriləcək Yay Olimpiya Oyunlarının 6-7 idman növündə və gələn il həndbol üzrə dünya çempionatında vahid Koreya komandasının iştirakına dair razılığa gəliblər. Artıq Beynəlxalq Həndbol Federasiyası ilə məsələ razılaşdırılıb. Vahid Koreya həndbol komandası yanvarda təlim-məşq toplanışı keçirəcək.\nTərəflər bir-birinin ərazisində keçiriləcək beynəlxalq yarışlarda fəal iştiraka və müxtəlif dostluq turnirlərinin təşkilinə dair razılıq əldə ediblər.\nAZERTAG.AZ :Şimali və Cənubi Koreya 2032-ci il Yay Olimpiya Oyunlarının birgə təşkili üçün BOK-a müraciət edəcək


Müharibə əlil və veteranları İsmayıllıda\nİsmayıllı rayonununda bir qrup Qarabağ müharibəsi iştirakçılarının və onların ailə üzvlərinin istirahəti təşkil olunub.\n“Qarabağ Əlilləri və Veteranları” İctimai Birliyi, Azərbaycan Respublikasının Prezidenti yanında Qeyri-Hökumət Təşkilatlarına Dövlət Dəstəyi Şurasının maliyyə dəstəyi ilə “Müharibə əlil-veteranları və onların ailə üzvlərinin asudə vaxtlarının səmərəli təşkili üçün tədbirlərin keçirilməsi” adlı layihənin icrasını davam etdirir. Layihənin rəhbəri Növrəstə xanım Yusifova məlumat verərək bildirdi ki, təşkilatın əlil və veteran üzvləri, onların ailə üzvləri 15 nəfərdən ibarət, 4 nəfər işci qrupu daxil olaraq qrafik üzrə I tur 30 iyun - 1 iyul 2018-ci il tarixinə, İsmayıllı rayonunda yerləşən “Qız Qalası” Ailəvi İstirahət Mərkəzində təşkil olunan tur sona çatıb.\nLayihə çərçivəsində təşkil olunan və keçirilən tur zamanı icarəyə götürülmüş sifarişli nəqliyyatla iştirakçılar İsmayıllı rayonunda iki gün ərzində, bir gecə oteldə qalmaqla, hər bir gün üçün üç dəfə yemək, çay, su ilə təmin olunmaqla digər məkanlarda, təbiət qoynunda da istirahətlər ediblər.\nTur zamanı iştirakçıların səhhətində yarana biləcək hər hansı bir problemin qarşısını almaq məqsədilə tibb işçisi onları müşayət edib.\nN. Yusifova layihənin yüksək səviyyədə keçirilməsi üçün ayrılan maliyyə dəstəyinə görə dövlət rəhbərinə, şuranın rəhbərliyinə və işçi kollektivinə birliyin rəhbərliyi, çoxsaylı müharibə iştirakçıları və ailə üzvləri adından təşəkkürünü bildiririb.\nTarix:4/7/2018 www.udpo.az saytı Geri


Şəhidlər Xiyabanında üzr istədilən şəxs həbs olunub - MEYDAN.TV\nO da deyilənlərə əməl etməklə yanaşı, bildirir ki, şəhidlər haqqında xoşagəlməz ifadələri işlədərkən sərxoş olub.\nYayımlandı: 16 Oktyabr 2021 12:45\nDİN rəsmisi üzr istəməyə məcbur edən şəxslərin barəsində cinayət işi başladıldığını deyir\nTovuz rayon sakini Aqil İbrahimov həbs olunub. O, sosial şəbəkələrdə Qarabağ müharibəsində həlak olanlar haqqında xoşagəlməz ifadələr işlətməkdə ittiham olunurdu. Daxili İşlər Nazirliyinin (DİN) mətbuat xidmətinin ictimaiyyətlə əlaqələr şöbəsinin rəisi Elşad Hacıyevin verdiyi məlumata görə, Aqil İbrahimovun barəsində 15 sutka inzibati həbs qərarı çıxarılıb. Lakin onun İnzibati Xətalar Məcəlləsinin hansı maddəsilə cəzalandırıldığı məlum deyil.\nBir neçə gün öncə sosial şəbəkələrdə 38 yaşlı Aqil İbrahimovla bağlı video yayılmışdı. Görüntülərdə bir neçə nəfər onu Şəhidlər Xiyabanına gətirərək, orada diz çöküb üzr istəməyə, məzar daşlarını öpməyə məcbur edir. O da deyilənlərə əməl etməklə yanaşı, bildirir ki, şəhidlər haqqında xoşagəlməz ifadələri işlədərkən sərxoş olub.\nDİN rəsmisinin bildirdiyinə görə, Aqil İbrahimovu üzr istəməyə məcbur edənlərin kimliyi də müəyyənləşdirilib və onların barəsində cinayət işi başlanıb.\n“Tovuz Rayon Polis Şöbəsində Cinayət Məcəlləsinin 221-ci (xuliqanlıq) maddəsi ilə cinayət işi başlanıb. Bu iş üzrə aparılan tədbirlər çərçivəsində rayon sakinləri – 2001-ci il təvəllüdlü Taleh Hüseynov, 1993-cü il təvəllüdlü Surət Məmmədov, 1992-ci il təvəllüdlü Tural Əhmədov, 2000-ci il təvəllüdlü Elşad Rzayev, 1994-cü il təvəllüdlü Maqsud Bayramov, 2003-cü il təvəllüdlü Əli Hüseynzadə və 1967-ci il təvəllüdlü Telman Nağıyev təqsirləndirilən şəxs qismində istintaqa cəlb edilib”, – Elşad Hacıyev bildirib.\nQısa link: www.mtv.re/az/b/zFP\nAna səhifə ▸ Sosial ▸ Şəhidlər Xiyabanında üzr istədilən şəxs həbs olunub


Çünki hər yeni doğulan körpə bəşəriyyətin sabahı, gələcəyi, ümidi deməkdir, onların doğuluşu, “təntənəli himni” olmadan gələcəyin mövcudluğu mümkünsüzdür. Amma erməni qaniçənləri üçün azərbaycanlı, onların təbirincə desək, türk körpələrinin qığıltısı nəinki təntənəli himn, heç insanlığa çağırış anlamı da kəsb etməyib və etmir. Onlar, əksinə, bu qığıltıdan hiddətlənir, vampirə dönür, bütün bəşəriyyətə təhdid olaraq öz işgəncə üsullarını qundaqda olan südəmər fidanlar üzərində tətbiq edirlər. Məsələn, iyrənc missiyası ilə tarixə özünü vicdanı və şəxsiyyəti ləkəli məxluq kimi pərçimləyən erməni yazıçısı Zori Balayanın 1996-cı ildə nəşr etdirdiyi “Ruhumuzun canlanması” kitabını oxumaq gərəkdir ki, bu ikiayaqlı vəhşinin özü kimi erməni cəlladları ilə birgə 1992-ci ilin fevralında Xocalıda azərbaycanlı körpələri necə ağlasığmaz işgəncələrlə qətlə yetirməsindən xəbərdar olasan. Qatil həmin kitabında yazır: “Biz Xaçaturla ələ keçirdiyimiz evə girərkən əsgərlərimiz 13 yaşlı bir türk uşağını (türk deyndə azərbaycanlı nəzərdə tutur-Ə.F.) pəncərəyə mismarlamışdılar. Türk uşağı çox səs-küy salmasın deyə, Xaçatur uşağın anasının kəsilmiş döşünü onun ağzına soxdu. Daha sonra bu 13 yaşındakı türkə onların atalarının bizim uşaqlara etdiklərini etdim. Başından, sinəsindən və qarnından dərisini soydum. Saata baxdım, türk uşağı yeddi dəqiqə sonra qan itirərək dünyasını dəyişdi. Xaçatur daha sonra ölmüş türk uşağının cəsədini hissə-hissə doğradı və bu türklə eyni kökdən olan itlərə atdı. Axşam eyni şeyi daha üç türk uşağına etdik…”\nPrevious “Qayalı”da uşaqlar surprizlə qarşılaşdı FOTO+VİDEO\nNext Siyəzəndə narkotik becərən şəxs saxlanılıb – FOTO\nYasamalda 17-ci mərtəbən özünü ataraq intihar edən qız evdə tək olmayıb


İlk şərabçı professorumuz: "Xalqımız islamdan sonra da şərab hazırlayırdı"\nAzərbaycan Dövlət Aqrar Universitetinin “Qida məhsulları mühəndisliyi və ekspertiza” kafedrasının müdiri, texnika elmləri doktoru, professor Hasil Fətəliyevlə ötən ilin dekabrında Gəncədə keçirilən şərab festivalında tanış olduq. Hasil müəllim şərabçılıqla bağlı o qədər maraqlı məlumatlar verdi ki, onu geniş ictimaiyyətə təqdim etməyi vacib saydım.\n- Hasil müəllim, Azərbaycan şərabçılığı tarixində ilk doktor və professorsuz. Bu sahə üzrə sizdən başqa professor var?\n- Azərbaycanda şərabçılıq sahəsində məndən başqa doktorluq dissertasiya işi müdafiə etmiş və bu istiqamətdə peşəkar şəkildə məşğul olan Vüqar Mikayılovu, Sakit Verdiyevi göstərə bilərəm. Yəni indi ölkəmizdə bu sahə üzrə üç elmlər doktorunun olduğunu demək olar.\n- Sovet illərində ölkəmiz şərabları ilə tanınıb. Kənd Təsərrüfatı İnstitutunda bununla bağlı fakültə olub. Bəs niyə bu sahə üzrə elmi ad almış mütəxəssislər azdır? Daha çox sovet dövrünü nəzərdə tuturam.\n- Bunun obyektiv və subyektiv səbəbləri var. İlk növbədə onu qeyd edim ki, keçən əsrin 50-ci illərinə qədər ixtisaslar daha geniş profilli idi. Yəni aqronom həm də şərabçılıqla məşğul ola bilirdi. O dövrdə bizdə də aqrar sahə üzrə müdafiə etmiş alimlər var idi və onlar həm də bu sahə ilə məşğul olurdular.\nÜmumiyyətlə, keçən əsrin 60-cı illərinə qədər aqrar sahə üzrə elmi dərəcəli milli kadrlarımız barmaqla sayılan səviyyədə olub. Həmin dövrdə elmi dərəcəli alimlər arasında kənardan gəlmiş rus və digər millətlərin nümayəndələri üstünlük təşkil edirdi. Məsələn, Azərbaycan Kənd Təsərrüfatı İnstitutunda (indiki Azərbaycan Dövlət Aqrar Universiteti-red.) üzümçülük və şərabçılıq kafedrasına uzun illər - təqribən 60-cı illərin ortalarınadək başqa millətlərdən olan alimlər rəhbərlik ediblər. Onlardan M.Xovrenkonu, dosent, sonralar professor olmuş D.Qadjievi, professor P.Bolqarevi və başqalarını göstərmək olar.\nKeçən əsrin ikinci yarısından sonra bu sahədə inkişaf nəzərə çarpsa da elmi dərəcəli alimlər əsasən üzümçülük və üzüm məhsullarının saxlanma texnologiyası üzrə olmuş və onlar şərabçılıqla da məşğul olmuşlar.\n- Milli şərabçı alimlərimizin yetişməsini əngəlləyən subyektiv səbəblər də vardı.\n- Bu sahənin rəhbərliyində uzun illər ermənilərin təmsil olunması, digər sahələrə olduğu kimi, elmimizə də öz mənfi təsirini göstərdi.\nYalnız bir faktı qeyd etmək yerinə düşər ki, 1967-ci ilə qədər milliyyətcə erməni olan professor Aqabalyans SSRİ Yeyinti Sənayesi Nazirliyində şura üzvi və SSRİ Ali Attestasiya Komissiyasında şərabçılıq üzrə ekspert idi. O, 10 ilə yaxın müddətdə Azərbaycandan gedən dissertasiya işlərinin maksimum səviyyədə qarşısını almağa çalışıb, çox vaxt da buna nail olub. O, həmişə bir fikri təkrar edərmiş: “Azərbaycanlıdan şərabçı olmaz”. Yalnız onun ölümündən sonra şərabçılıq üzrə elmi dərəcəli alimlərimiz formalaşmağa başladı. 1967-ci ilə qədər yalnız iki nəfər azərbaycanlı elmlər namizədi elmi dərəcə aldı ki, onların da həyat yoldaşları rus millətinin nümayəndəsi idi- İ.Cəfərov, F.Məmmədov. Müqayisə üçün deyim ki, Aqabalyansın ölümündən sonra yalnız bir ildə 3 nəfər - Yusifova, Nurməmmədov və Tağıyev elmlər namizədi alimlik dərəcəsi alıblar. Həmin vaxtdan etibarən sahə üzrə azərbaycanlı alimlərin yetişməsi yüksələn templə getsə də uzun illər bu sahədə elmlər doktoru olmayıb. Bu gün şükürlər olsun ki, bu məsələ də öz müsbət həllini tapmışdır.\n- Azərbaycanda şərabçılığın tarixi nə qədər qədimdir və ümumiyyətlə güclü şərabçılıq ənənəsi, mədəniyyəti olan ölkə adlanmağa əsasımız varmı?\n- Azərbaycan mədəni üzümün ilk məskənlərindən sayılır. Aparılan araşdırmalar da bu sahənin 5 min ildən artıq tarixə malik olduğunu göstərir.\nAzərbaycanın Gəncə-Qazax və Gürcüstanın Marneuli düzənliklərində eramızdan əvvəl 6-4-cü minilliklərə aid edilən abidələri tədqiq edən alimlər burada üzüm və şərabçılıqla bağlı material və alətlər aşkar etmişlər.\nMüxtəlif dövrlərə - tunc, antik və s. aid edilən belə abidələrə Qazaxda, Beyləqanda, Füzulidə, Şəmkirdə, Ağsuda, İsmayıllıda rast gəlinir. Bu abidələrdən tapılmış üzüm toxumları, kömürləşmiş üzüm gilələri, içərisində şərab xıltı olan küplər, üzüm əzən daşlar sürtkəclər, həmçinin təsərrüfat alətləri - dəhrə, bıçaq, qayçı, xırda qablar-kuzə, qədəh, cam ölkəmizdə üzümçülük və şərabçılığın qədim tarixindən xəbər verir.\nÖlkəmizdə aparılan arxeoloji qazıntılarla yanaşı dövrümüzə qədər gəlib çıxan qədim yazılı abidələr də deyilənlərin sübutudur.\nMiladdan əvvəl IX yüzillikdə Azərbaycan ərazisində Manna dövlətinin təşəkkül tapdığı məlumdur. O vaxtlar yaşamış salnaməçi II Sarqon mixi xətli yazılarla eramızdan əvvəl 714-cü ildə assuriyalıların Urartuya hücumundan yazır. O, Mannalıların çoxlu arpa, un, şərab anbarları olduğunu və onların assuriyalılara un və şərabla yardım etdiyinə dair yazılı məlumatlar verir.\nYunan alimi Herodot, Roma alimi Plini, yunan coğrafiyaçısı Strabon və b. əsərlərində də belə faktlar yer almışdır. İlk yazılı abidəmiz “Kitabi-Dədə Qorqud”da da üzüm və şərab vəsf olunur və onun insanların məişətində köklü yer tutmasına toxunulur.\nOl dağlarımızda bağlarımız olur,\nOl bağların qara salxımlı üzümü olur,\nOl üzümü sıxarlar, al şərabı olur,\nOl şərabı içən əsrük olur.\n“Əsrük” qədim oğuzlarda “qəhrəman, qorxu bilməz” mənasında idi.\nTəbii ki, 7-8-ci əsrlərdən sonra islamla bağlı bu ənənələrdə dəyişikliklər baş verdi.\nArtıq üzümdən şərab hazırlanması və onun təbliği qadağan edildi. Lakin bununla belə, əhali müxtəlif məhsullar adı altında şərab tipli içkilər hazırlayırdı. Məsələn, “turşaşirin” adlanan və qatı şirə adı altında pərdələnən bir içkini qeyd edə bilərik. Onun hazırlanması zamanı üzüm yaxşı yetişmiş vəziyyətdə yığılırdı. Şirəsi çıxarılır və həmin şirə qatılaşana qədər qazanlarda zəif od üzərində buxarlandırılırdı. Belə şirənin şəkərliyi təqribən 35-50 faiz arasında dəyişirdi. Soyumuş şirə qıcqırdılmaq üçün küplərə doldurulurdu. Yüksək şəkərliyə görə qıcqırma yavaş gedirdi və müəyyən müddətdən sonra öz-özünə dayanırdı. Alınan içki xoşagələn turşaşirin dada malik olurdu. Təbii ki, bu içki şərab idi.\nAzərbaycanın Rusiya tərəfindən işğalından sonra burada yenidən açıq şəkildə şərabçılıqla məşğul olunmağa başlandı. Artıq XIX əsrin ortalarında Azərbaycan bəyləri, imkanlı şəxsləri və kənardan gəlmiş müəyyən iş adamlarına məxsus üzümlüklər və şərab zavodları formalaşmışdı.\nGəncə bölgəsində 1859-cu ildən Forer və Humellərin, 1863-cü ildə Knyaz Qolitsinin, 1886-ci ildə Knyaz Qorçakovun üzüm bağları və emal sahələri tanınırdı.\n- Sovet hakimiyyəti illərində Gəncə yüksək keyfiyyətli şərab məhsulları ilə tanınıb. Belə bir məlumata rast gəldim ki, Gəncədə şərabçılığın inkişafı əsasən burda məskən salmış alman ailələrinin adı ilə bağlıymış.\n-Gəncə-Qazax ən qədim üzümçülük – şərabçılıq ənənəsi olan bölgələrimizdəndir. Əvvəlki suallar cavablandıranda bu tarixə kiçik ekskurs etdik. Son 200 illik bir tarixə nəzər salsaq bu məsələlərin bölgə ilə nə qədər dərindən bağlı olduğunu görərik. Əvvəla, Gəncə bu sahədə bir mərkəz kimi formalaşmışdı. Sovet hakimiyyəti illərində hər şərab istehsal edən zavod onu hazır məhsul şəklində, yəni butulkaya dolduraraq satışa verə bilmirdi. Gəncədə hər şəraiti olan Nizami adına böyük bir zavod fəaliyyət göstərirdi. Həmin zavod nəinki yaxın ətraflardan və hətta uzaq məsafələrdən gələn şərabların ən yaxşılarını zirzəmidə saxlayaraq yetişdirir, üzərində qulluq işləri aparır, butulkalara doldurur və ölkənin hər yerinə göndərə bilirdi. Zavodun geniş zirzəmiləri və avadanlıqları buna imkan verirdi. Zavodun dəmir yolunun kənarında yerləşməsi də ona əlavə üstünlüklər verirdi. Göründüyü kimi Gəncə bölgənin və hətta kənar bölgələrin ən yaxşı məhsullarını təkrar emal edib və saxlayıb yetişdirərək hazır məhsul şəklində buraxmaq imkanına malik idi.\nAlmanların roluna gəldikdə, onlar bu bölgəyə 1816-1825-ci illərdə Almaniyanın Vurtemberq krallığından köçürülmüşdü. XIX əsrin ilk 25 ili ərzində onlar tərəfindən Yelenendorf (indiki Göygöl şəhəri-red.) şəhəri və Annenfeld koloniyası (indiki Şəmkir rayonunun mərkəzinin bir hissəsi-red.) yaradıldı. Bölgədə yaxşı məişət şəraitinə və şəhərsalma tələblərinə uyğun Georgsfeld, Qrinfeld, Eygenfeld, Alekseyevka və Traubenfeld kimi qəsəbələr salındı.\nBölgədə ilk dəfə sənaye əsaslı üzümlüklər salındı. Yaxşı şəraitə və zirzəmilərə malik olan 10 – a yaxın zavod tikildi. Müqayisə üçün qeyd edək ki, 70 illik Sovet hakimiyyəti dövründə Azərbaycanda bir dənə də olsun zirzəmili zavod tikilməmişdi.\nAlman iş adamlarının Rusiyanın və qərbin mərkəzi şəhərlərində nümayəndəlikləri və şərab satış evləri açılmışdı. Həmin dövrlərdə Azərbaycan şərab və konyakları dəfələrlə Parisdə, Lionda və başqa şəhərlərdə ən yüksək mükafatlara layıq görülüb. Almanların əməyi Azərbaycan Demokratik Cumhuriyyəti Hökuməti tərəfindən yüksək qiymətləndirilib və Yelenendorf koloniyasinin başçısı Lolrens Yakovleviç Kun-suls 1918-ci ilin dekabrında Azərbaycan parlamentinin üzvü seçilmişdi.\nLakin Gəncədə aparılan bütün işləri almanların adı ilə bağlamaq düzgün olmazdı. Bütün bu nailiyyətlərin əsasında yerli xalqın əməksevərliyi, istedadı və nəinki məhsul istehsalı, həm də satışı sahəsində böyük təcrübəyə malik olması dururdu. Gəncədə “Bala bağban” və “Böyük bağban” adında iki kəndin olmasına dair tarixi məlumatlar vardır. Bu kəndlərdə qədimdən “Molla çəpəri” deyilən yerli texnologiya ilə buranın üzüm sortu becərilirdi. Burada yığılan üzüm məhsulunun qədimdən neçə-neçə ölkələrə ixrac olunması və həmçinin zirzəmilərdə ənənəvi üsulla may ayına qədər saxlanması məlumdur. Hazırda həmin kəndlər Gəncə şəhəri ilə birləşmiş, şəhərin məhəllələri kimi adlarını və mövcudluğunu bu gün də saxlamaqdadır.\nAlmanlarla yanaşı bölgədə Azərbaycanın, Rusiyanın da tanınmış iş adamları və mütəxəssisləri çalışmışlar. Bölgədə yerli bəylərlə yanaşı, rus knyazları Qolitsin və Qorçakovun öz üzümlükləri və şərab zavodları olmuşdur. Burada keyfiyyətli şərab markaları yaradan R.İsayevin, italiyali D. Skaçuamaronun, rus A. Eqorovun və başqalarının xidmətləri də qeyd olunmalıdır.\n- Şərabçılıq, şərabın süfrəyə verilməsi, hansı çeşidlərin hansı təamlara uyğun verilməsi bir mədəniyyətdir. Necə düşünürsüz biz bu mədəniyyəti nə qədər mənimsəmişik?\n- Bu məsələlərin dəqiqliyi ilə hansı ölkədəsə kütləvi şəkildə-ümumxalq səviyyəsində aparılması və ya mənimsənilməsi mübahisəli məsələdir. Hətta inkişaf etmiş şərabçılıq ölkələrində belə, bu məsələlər xüsusi iaşə müəssisələrində, şərab evlərində və s. yaxşı mənimsənilmiş olur. Həmin ölkələrdə bu məqsədlə dequstatorlar və bu məsələlərdən baş çıxara bilən somelyelər (şərabın əldə olunması, saxlanılması və müştəriyə təqdim olunmasına görə məsuliyyət daşıyan restoran işçisi- red.) hazırlanmasına xüsusi diqqət yetirilir və xüsusi smolye kursları təşkil edilir.\nFikrimcə bu sahədə maarifləndirici tədbirlərin, informasiya- məsləhət xidmətlərinin keçirilməsi vacibdir. Bu dövlət xətti ilə deyil özəl şirkətlər, şərab evləri, iaşə müəssisələri tərəfindən aparılmalıdır. Mənə elə gəlir ki, qida və şərabla bağlı keçirilən festivallar, dequstasiyalar, qida ilə bağlı televiziya verilişləri də bu sahədə bilgi verən mənbəyə çevrilməlidir.\n- Çeşidlərindən asılı olaraq şərablar süfrəyə hansı təamla, necə verilməlidir?\n- Tipindən asılı olaraq şərab yeməklə və yeməkdən sonra çərəzlə içilə bilər. Hər bir şərabın özünəməxsus yeməklə verilməsi yaxşı nəticə verir. Şərab özünə uyğun xörək və temperaturda verilməzsə öz ləyaqətini itirir. Masaya verilmə vaxtına görə şərablar üç qrupa bölünür:\nİştaha yaradan şərablar – adətən yeməkdən əvvəl verilir. Bu qrupa madera, xeres, vermut aiddir.\nNahar və ya hər hansı yemək vaxtı verilən şərablar. Bu qrupa natural şərablar aiddir.\nYeməkdən sonra içilən şərablar. Buraya, qeyd etdiyimiz kimi desert şərablar aiddir.\nTəntənəli hadisələri qeyd etdikdə oynaq şərablar, xüsusilə şampandan istifadə edilməsi məqsədə uyğundur. Yüksək rəsmi qəbullarda markalı ağ və qırmızı şərab verilməsi yaxşıdır.\nAğ natural şərablar yüngül ət və balıq yeməkləri, turş, kəmturş və kəmşirin şərablar tərəvəz yeməkləri ilə uyğundur. Qırmızı natural şərablar qoyun, dana, quş əti ilə, həmçinin kabab və plovla yaxşı gedir.\nŞərab ilin fəsillərindən asılı olaraq da seçilir.\n- Gəncədə şərab festivalında nardan hazırlanmış şampan şərabı gördüm. Bu, deyəsən dünyada ilk təcrübədir?\n- Ümumiyyətlə son vaxtlar Azərbaycanda şampan şərabları demək olar ki, buraxılmır. Şampan şərabları çox zərif şərablar olub, xüsusi texnologiya tələb edir.\nNardan hazırlanan qeyd etdiyiniz bu tip içkilər qazlaşdırılmış şərablara aiddir. Belə içkilər istehsalı ölkəmiz üçün yeni olub, təqdirəlayiqdir.\nNardan müxtəlif tipli içkilər hazırlanması ilə bağlı işlərə başqa ölkələrdə, xüsusilə də İsraildə təsadüf olunmaqdadır.\n- Festivalda qaynar şərab da verildi. Ümumiyyətlə bir qayda olaraq, məclislərdə qaynar şərab təklif olunmur. Onun normaldan fərqi nədir, necə, nə ilə içilməlidir?\n- Hər bir şərabın içilməsi üçün əlverişli temperatur mövcuddur. Belə ki, natural turş şərabların, xüsusilə ağların, şampanın bir qədər soyuq içilməsi yaxşıdır. Tünd və desert şərabların otaq temperaturuna yaxın şəraitdə içilməsi əlverişlidir. Qaynar şəkildə içilmə isə xüsusi alkoqollu içki olan Qlintveynə aiddir. Qlintveyn qaynar şərab mənasını verir.\nBu içki, şəkər və ədviyyatlar əlavə olunmaqla hazırlanan və 70-800 dərəcəyə qədər qızdırılan qırmızı şərabdır. Ona şərab deyil, “şərab tipli içki” demək daha düzgün olardı.\nBəzi reseptlərdə bu içkiyə konyak, yaxud rom da əlavə olunur. Su ilə və susuz hazırlanmanı nəzərdə tutan iki üsulu fərqləndirilir.\nQlintveyn quru peçenye, yaxud alma, armud və ya gavalı içlikli piroqla yaxşı gedir.\nQrildə hazırlanmış yeməklər, sosiska və kabablarla da verilə bilir.\nQlintveynin tək də içilməsi yaxşı nəticə verir. Qaynar içildiyindən tez sərxoşluq yaradır. Odur ki, 1-2 qədəhdən artıq içmək tövsiyə olunmur.\nQlintveynin populyar olduğu Almaniyada onu pirojna, yaxud şokaladla, Avstriyada piroq və peçenye ilə, İsveçdə isə acı pendir, tüstüyə verilmiş balıq və ətlə içməyə üstünlük verirlər.\n- Şərabın şüanı zərərsizləşdirməsi nə qədər doğrudur?\n- 1990-cı illərdə ABŞ-da fransız paradoksu adlandırılan tədqiqat aparılmışdı. Amerika telejurnalisti M.Seyferin “Fransızların daha çox siqaret çəkmələrinə, yağlı yeməklər yemələrinə və aerobika ilə pis məşğul olmalarına baxmayaraq, amerikalılara nisbətən 2,5 il çox yaşamaları və ürək-damar xəstəliklərinə 40 faiz az tutulmalarının səbəbi nədir?” sualına Boston universitetinin professoru R.Elliotun cavabı sadə olmuşdu: fransızların uzun ömürlüyünün sirri – yemək zamanı müntəzəm şəkildə qırmızı şərablardan istifadə etmələridir. Məlumdur ki, həmin şərabların tərkibində dəyərli polifenolların yüksək miqdarı qan damarlarını və ürək toxumasını oksidləşdirici proseslərin əks təsirindən qoruyur.\nTəəssüf ki, fransız paradoksu yalnız qırmızı şərabların istifadəsinin əlverişli təsirinə əsaslanırdı. Sonralar elm sübut etdi ki, belə təsirə eyni zamanda ağ şərablar da malikdir. Lakin bu proses ağ şərabların biznesinə xeyli əks təsirini göstərmiş oldu.\nÇoxsaylı tədqiqatların nəticəsinə əsasən qeyd etmək olar ki, az miqdarda şərab içilməsi ürək-damar xəstəlikləri ilə yanaşı, insult, tromboz, hiporteniya, infarkt, işemiya və başqa xəstəliklərə ləngidici təsir göstərir, soyuqlama proseslərinin səviyyəsini aşağı salır, arteriyaların genişlənməsini sürətləndirir, xeyirli xolestrolun miqdarını yüksəldir. Məlum olmuşdur ki, şərabın təsir etdiyi xəstəliklərin siyahısı hələ tamamlanmamışdır. Həkimlər son vaxtlar müəyyən etmişlər ki, qırmızı şərablar ağ ciyərlər üçün xeyirli olub, artıq çəki ilə mübarizədə də ən yaxşı vasitədir.\nSonralar özünü tamamilə şərabçılığa həsr etmiş professor M.Gerasimov 27 yaşında vərəm xəstəliyindən əziyyət çəkirmiş. Həkimlər müalicə məqsədilə onu Şimali Qafqaza göndərirlər. Burada təcrübəli həkimlərin tövsiyəsi ilə onun reseptinə qırmızı şərab da salınır. Nəticə gözlənilməz olur. O, nəinki bu xəstəlikdən qurtula bilir, hətta 80 ildən artıq ömür sürür.\nStalin daim Gürcüstandan gətirilmiş qırmızı süfrə şərabı Xvançkara içərdi. Napoleonun da şərabsevər olması tarixdən məlumdur. Napoleonun belə bir şüarı vardı: “Şərab yoxdursa – əsgər yoxdur”.\nHeydər Əliyev “Çernobl” qəzası zamanı Dövlət Komissiyasının sədri kimi şüalanmadan əziyyət çəkənlərə gündəlik müəyyən normada qırmızı şərab verilməsinə dair göstəriş vermiş və bu tədbir qısa müddətdə öz müsbət nəticəsini vermişdir.\nOrta əsr mənbələrində göstərilir ki, xəstə insanlar şərabı hər gün lakin çox az miqdarda –bir-iki stəkan, bəzən isə daha az-yarım stəkan, hətta bir qaşıq miqdarında içməlidirlər. Hər şey konkret xəstəlikdən və həkimin müəyyən etdiyi müalicə üsulundan asılıdır.\nRespublikamızda istehsal olunan yüksək keyfiyyətli desert şərablardan indi də xalq arasında qanazlığına və bir sıra digər xəstəliklərə qarşı uğurlu vasitə kimi istifadə edilir.\n- 1980-ci ilin ikinci yarısında Qorbaçovun alkoqol əleyhinə apardığı siyasətin zərbəsi bizə də dəydi, şərabçılığı geri saldı. Müstəqillik illərində bu sahədə hansı irəliləyişlər olub? Şərabçılıqla bağlı dövlət proqramı çərçivəsində 2020-ci ildə ölkə üzrə üzüm bağlarının sahəsi 50 min hektara çatdırılması nəzərdə tutulur. Bununla bağlı vəziyyət necədir?\nSualınızın birinci hissəsindəki ifadəni “zərbə bizə də dəydi” deyil, zərbə əsasən bizə dəydi ifadəsi ilə əvəz etmək istərdim. Çünki, Rusiya, Ukrayna, Moldova, qonşu Gürcüstan nəinki bizim kimi itkilərə məruz qalmadı, hətta bağlarını qoruyub saxlamaqla inkişaf etdirə bildi. Azərbaycan yeganə ölkədir ki, 1984-cü illə müqayisədə 2000-ci illərin əvvəllərində üzümlüklərin və şərab istehsalının 20 dəfədən artıq azalması baş verdi. Faktlara müraciət edək: 2005-ci ildə üzümlüklər 9,6 min hektara və üzüm istehsalı 79,7 min tona düşmüşdü. Sahə ilə bağlı 76 müəssisə və 116 ilkin emal zavodu dağılmışdı.\n2002-ci ildə “Üzümçülük və şərabçılığın inkişafı haqqında” qanun, 2011-ci ildə “2012-2020-ci illərdə Azərbaycanda üzümçülüyün inkişafına dair” Dövlət Proqramı qəbul olundu. Görülən tədbirlər nəticəsində 2013-cü ildə ölkədə üzümlüklərin sahəsi 15,8 min hektara və üzüm istehsalı 154,1 min tona çatmış oldu. Hektardan məhsuldarlıqda əsaslı artıma nail olundu. Bu işlər hazırda da davam etdirilməkdədir. İndi ölkədə 30-a yaxın şərab zavodu fəaliyyət göstərir.\nDünyada baş verən iqtisadi böhran Dövlət Proqramında nəzərdə tutulan bir sıra məsələlərin həllində də ləngimələrə səbəb oldu. Dövlət Proqramından irəli gələn vəzifələrin nəzərdə tutulan vaxtda tam həlli bir qədər məntiqli görünmür. Çünki, artıq 2017-ci il olmasına baxmayaraq hələ ölkədə heç 20 min hektar da üzüm bağı yoxdur. Yaxın 3 ildə 30 min hektardan artıq bağın salınacağı inandırıcı görünmür.\n- Bu gün Azərbaycanda müxtəlif şərab markaları istehsal olunur. Dünya bazarına çıxarılırmı və rəqabətə dayanıqlıdırmı? Və milli şərablar hansı keyfiyyətlərinə görə fərqlənir?\n- Azərbaycan uzun illər əsasən tündləşdirilmiş şərablar istehsalı ilə (ümumi istehsalın təqribən 95%-i bu tip içkilərin payına düşürdü) məşğul olmuş və həmin şərablar da Rusiya bazarında realizə olunmuşdur.\nBazar iqtisadiyyatına keçdikdən sonra belə şərablara tələbat kəskin şəkildə azaldı. Bazarın diktəsi ilə digər qrup aid şərablar istehsalını–natural şərabları artırmaq zərurəti yarandı. Lakin dünyanın əksər ölkələri, xüsusilə Fransa, İtaliya, Almaniya, Gürcüstan və s. artıq bu sahədə 100 illərə söykənən təcrübəyə malik idi. Həmin ölkələrin üzüm sort çeşidləri, avadanlıqları bazarları bu tip şərablara uyğun qurulmuşdu.\nAzərbaycan isə bu sahəyə yeni başlamaqla, qeyd olunan məsələlərin hamısını yenidən qurmaq məcburiyyətindədir. Bu isə əsaslı sərmayə qoyuluşu tələb etməklə yalnız sahibkarların gücü daxilində olan məsələ deyildir. Artıq müəssisələrin bəzisində yeni sortlardan ibarət bağlar salınmış, zavod qərb yönümlü avadanlıqlarla təchiz olunmaqdadır.\nƏski sovet avadanlıqları və qabları metal və enerji tutumu olub, kobud şərablar - əsasən tündləşdirilmişlər alınmasına imkan verir.\nBütün sadalananlara görə də Azərbaycanın birdən – birə ixracda xüsusi üstünlüklər əldə etməsi mümkünsüzdür. Bu, uzun çəkən ağrılı – acılı proses olub, illərlə işləməyi və bir nöqtəyə vurmağı tələb edir.\nFərqli milli şərablar hər üzüm sortuna uyğun müxtəlif torpaq və iqlimə malik mikro şəraitlərdə becərilmə tələb edir. Həm də bu işdə dəyərli yerli sortlarımız əsas rol oynamalıdır. Buna nail olan müəssisələr artıq fərqliliyi ilə seçilən şərablar buraxılışına və ixracına nail ola biliblər. Lakin bu dəryada damla səviyyəsindədir. Qeyd etdiyim kimi bu sahədə görüləcək işlər çoxdur.\n- Siz Azərbaycan Dövlət Aqrar Universitetində kafedra müdirisiz. Şərabçılıqla bağlı təhsildə vəziyyət nə yerdədir, maraq varmı?\n- Şərabçılıq üzrə bizdə 3 pillə üzrə mütəxəssislər hazırlanır – bakalavriat, magistratura və doktrantura. Yalnız Dövlət Proqramının qəbulundan keçən müddət ərzində kafedramızda onlarla magistr və 10 nəfərə yaxın ən yüksək pillə üçün fəlsəfə və elmlər doktorları hazırlanmışdır. Bu iş indi də davam etməkdədir. Mütəxəssislərin belə axını sahəyə olan maraqdan irəli gəlir.\nXarici ölkələrlə əsən müəllim mübadiləsi aparılmışdır. Belə ki, kafedramızın əməkdaşları qardaş Türkiyə universitetlərində, onların əməkdaşları isə bizdə olmuş, təcrübə mübadiləsi və tələbələrlə dərslər aparılmışdır. Hazırda bir əməkdaşımız Polşadan dəvət almaq ərəfəsindədir. Bununla bağlı tələb olunan hazırlıqlar və sənədləşmələr aparılır.\nKafedranın bir nəfər əməkdaşı isə hazırda udulmuş şəxsi qrant layihəsi hesabına elmlər doktorluğu proqramı üzrə İtaliyada 6 aylıq elmi yaradıcılıq məzuniyyəti keçməkdədir. Tələbə mübadiləsi ilə bağlı İtaliyanın müvafiq universitetləri ilə danışıqlar aparılmaqdadır.


İlham Əliyev Rizədən danışdı: "Mərd, vətənpərvər, döyüşkən, Türkiyənin ən böyük sərvət bu bölgənin insanlarıdır" - VİDEO - Guninfo.net\n15 May 2022 0204\nSfera.az xəbər verir ki, bunu Azərbaycan Prezidenti İlham Əliyev Türkiyənin Rizə şəhərində Rizə-Artvin Hava Limanının açılış mərasimində çıxışı zamanı deyib.\n“Rizənin, Artvinin, Qara dəniz bölgəsinin gözəl, füsünkar təbiəti böyük sərvətdir. Amma ən böyük sərvət bu bölgənin insanlarıdır. Mərd, vətənpərvər, döyüşkən, Türkiyə Cümhuriyyətinin keşiyində duran insanlardır. Eşq olsun bu insanlara”, – Prezident vurğulayıb.\nPrezidentin yüksək vəzifəyə təyin etdiyi Rəşad Orucov və Əliyar Məmmədyarov kimdir?/DOSYE\nPrezident və Mehriban xanım Şuşada “Qarabağ” hotelinin açılışını etdilər\nOrdumuz Raket və AĞIR ARTİLLERİYAdan düşmən mövqelərinə zərbələr endirdi – MN məlumat yaydı(VİDEO)\nadmin 14 August 2021 14 August 2021\nPrezident deputat Vahid Əhmədovla bağlı SƏRƏNCAM İMZALADI – SON dəqiqə


Kürək ağrılarını azaldan 4 hərəkət » Qadin.Net ~ İlk milli qadın portalı\n1. Qurbağa duruşu\nDüz və bərk olmayan yerdə oturun. Dizlərinizi bükün və yerə uzanın. Ayaqlarınızı qaldırın və iki əlinizlə ayaqlarınızı tutaraq başınızı havaya qaldırın. Bu formada 30 saniyə qalmağa çalışın. Başlanğıc üçün çətin hərəkət olduğunu düşünə bilərsiniz, ancaq qurbağa hərəkəti kürək və bel əzələləri üçün olduqca faydalıdır.\n2. Yarım kəpənək duruşu\nDüz və bərk olmayan yerdə oturun. Ayaqlarınızı düz formada açın. Sol ayağınızı bükün və sağ ayağınızı açın. Qollarınızı iləri gətirin və sağ ayağınızın barmaq uclarına doğru uzanmağa çalışın. 30 saniyə bu formada qalmağa diqqət edin.\nAyaqlarınızı mümkün olduqca açın. Sol ayağınızı 90, sağ ayağınızı 45 dərəcə sağa çevirin. Əllərinizi yerə paralel olaraq çiyin bərabərliyinə gətirin. Sol qolunuzu iləri uzadın və yavaş formada sağ ayağınıza tərəf əyilin. Bu vaxt sol qolunuzu yuxarıda düz tutmağa çalışın. 5 dərin nəfəslə bu formada qalın.\n4. Aşağı baxan it hərəkəti\nƏlərinizi yerə qoyaraq eyni ilə pişik kimi 4 ayağınızın üzərində dayanın. Ayaq barmaqlarınızı birləşdirin və budlarınızı yuxarı qaldırın. Boynunuzu rahatlaşdırmaq üçün əyin. Bu formada 3 dərin nəfəs alın.


Malyar - ustalar temir ustasi xidmeti - XiDMETLER.AZ\nElan kodu: 65462\nMalyaram alcipan aboy laminant pol dekorativ das isleri gorurem\n(Fasat tarcofka material usta pulu daxil 10 azen). kabancik isti aqlayın vurulması fasata emursiya cəkilməsi Razılaşma yoluyla.\nYer, Fasad, Pilləkən, Villa, Bağ evləri və Obyektləriniz üçün keyfiyyətli aqlay daşların təqdim edirik, aqlaylarımız gülbaxt daşlarından hazırlanır, qiymət 4 ₼ - başlayır, birbaşa sex qiymətidir və sexdən satışdır,\nGiris qapilari Seyf\nEkonom kolgelik sistemi\nFasad ucun ekonom tent, fasad üçün ekonom tent, ekonom motorlu pergola, ekonom motorlu terras ortukleri, ekonom motorlu terras örtükləri, ekonom motorlu tent, ekonom pergola, ekonom pergola bakida, ekonom aftomatik\nHer nov seyflerin açılması temiri (24s)xidmet\nElektron seyflerin acilmasi ev qapilarin acilmasi ev qapilarna elave zamoklarin qurawdirilmasi acarlarin kopyasi\nKombi ustası, kombi təmiri Bütün növ kombilərin yuyulması təmiri Xətlərin çəkilməsi. Santexnik işləri. İsti pollarin çəkilməsi, kombi təzyiqinin vurulması. Radiatorlarin ərplərdən təmizlənməsi, Fanın təmizlənməsi.\nmermer masalarin sifarisi\nUzeri tebii mermerden ayaqliq ise paslanmaz (nerj) materialdan ve metal materialdan istenilen formada qehve masasi yemek masasi tvstent moydadir yigilir en munasib yemek masasi 450 azn en munasib qehve masasi ise 150\nVilla,ev,mənzil,obyekt,anbar və a.yüksək səviyədə tikintisi və təmiri.\nucuz yukdasima usta xidmeti yukdasima xidmeti 166 usta xidməti beko paltaryuyan servis paltaryuyan təmiri